
कि और उपन्यासकारके रूपमे 
न्मे पदाएंण किन्तु. पीछे 
1a विराग \ उपन्यासकार भौर 
कारके रूपमे प्रतिष्ठित । आकाश- 
के हिन्दी-परामशंदाताके पद पर 
किया और राजस्थान सरकारके 
T विभागके संचालक रहे । नौकरी 
में नहीं अतः पेटके घन्धेसे 
के मन कला और साहित्यमें 

l सफल “नाटककार होनेके साथ 
कुशल अभिनेता और निर्देशक | 

[ रंगमञ्च नाटक | 

ज्ञानपीठ लोकोदय-ग्रन्थमाळा 
सम्पादक और नियामक 


अ लक्ष्मीचन्द्र जेन 
प्रथम सस्करण 
१९६०६० 
मूल्य डेढ़ रूपया 

एको रसः करुण एवं निमित्तमेदात्‌ 

मिन्नः एथक प्रथगिव श्रयते विवत्तान्‌ । 
आवत्तेबुदूबुदतरज्ञमयान्‌ विकारान्‌ 

अम्भो यथा सलिलमेव हि तत्समस्तम्‌ ॥ 

'भूमिजा की कथावस्तु और इसके रचना-शिल्पके 
- विषयमें एकान्त मौलिकताका आग्रह मेरा उतना नहीं है जितना 
रंगमञ्चीयताका । वाल्मीकि, भवभूति और स्वर्गीय द्विजेन्द्रछाल 
रायने मेरा काम बहुत सरल कर दिया था । वाल्मीकीय रामा- 
यण, उत्तररामचरित ओर सीतासे भूमिजाके प्रणयनमें मुझे 
पर्याप्त प्रेरणाएँ मिली हैं । जहाँ जो प्रसंग, जो विचार, नाट- 
कीयताकी दृष्टिसे जो पात्र और परिस्थिति रुचे, जो घटनाएँ 
रसोद्रेकमें सहायिका लगीं, मैंने मुकत भावसे अपने रंगमञ्चके 
साँचेमें उन्हें ढाल लिया है । समाजके स्तर-स्तरकी शिरा-उप- 
शिराओंमें प्रवाहित राम-सीताकी कथा कल्पनाओंकी अपेक्षा नहीं 
रखती | इतिहासके पृष्ठोमें रामायणकाल भूला-बिसरा नहीं बना 
है, न कभी बननेकी आशंका है । मेरे हाथ बंधे थे, कल्पनाएं 
मुकत नहीं थीं । दो-सवा दो घंटोंमें मुझे कतिपय समर्थ घटनाओं 
द्वारा वह सब कुछ कहना और दिखाना. था जो अभीप्सित था । 

संस्कृत नाटकोंकी परम्परामें ट्रैजिडीके लिए स्थान नहीं हूँ । 
भवभूतिने उत्तररामचरितके-अन्तमें राम और सीताको प्रत्यक्ष 


लाकर एक प्रकारकी निःस्संग तटस्थता ग्रहण कर ली है | मुझे 
यह .रुचा नहीं । नारीका आत्मसम्मान और गौरव इस मिलनसे. 


महत्‌ नहीं होता । रामका ` एकान्त पश्चात्ताप और कष्टभोग 
अपनेमें स्वाभाविक है . किन्तु सीताको इस आत्मग्लानिके प्रति 


उदासीनता, दो बारके कटु अनुभवोंके बाद, दिखाये बिना मेरी 





भूमिजा 


समझसे क़रुणा-निष्पत्ति सम्पूर्ण नहीं होती । कञ्चुकी और 
दुर्मखके चरित्र भी इसीलिए मैंने उभारे हैं। लक्ष्मण और 
उमिलाके प्रसंगका यही प्रयोजन हे । | 

पाण्डुलिपि और अभिनय. देखनेके बाद कुछ लोगोंका यह 
मत था कि सीताका चरित्र रामसे अपेक्षाकृत ऊँचा उठ गया है, 
राम उतनी श्रद्धाके पात्र नहीं लगते जितनी स्वभावतया हम 
उन्हें देते आये हैं। में समझता हूँ यह दोषकी वात नहीं है i 
बालिका वध, तपस्वी शम्बूककी हत्या, विभीषणसे अ्रातृ-द्रोह 
कराना, निष्कलंक सीताके प्रति रामके व्यवहार और ऐसे हो 
अन्य कितने ही छोटे बड़े कार्य सामाजिक न्याय और व्यक्तिगत 
मर्यादाकी सीमामें--मर्यादापुरुषोत्तमको संज्ञा पानेवालेके लिए 
नहीं आते । राम स्वयं इस वातका अनुभव करते हूँ। प्रस्तुत 
नाटकमें, ऐतिहासिक तथ्योंके आधारपर, मुझे सीताके प्रति 
दर्शकोंकी करुणा जगानी थी और अभिनयके समय उनकी 
आँखोंसे बहे हुए आँसू प्रमाण हैं कि मैं बहुत अंशों तक इस 
उद्देश्यमें सफल रहा । वाल्मीकिने भी नारी-निर्यातनका सजीव 
इतिहास लिखकर यही उद्देश्य प्रा किया है । 

रंगमञ्च सामाजिकताका एक अनिवार्य परिचय है । रंग- 


मञ्चको सेवाको में मनो रंजन नहीं, अपने जीवनका आत्मदान मानता . 


` हूँ और अभिनयको कलंका उत्कृष्ट रूप । कवि दाब्दोसे खेळता 
है, गायक स्वरोंसे, चित्रकार तूलिकासे, नृत्यकार भाव-भंगिमा 
से । अभिनेता इन सबका समन्वय करता है। साधनासे उसे ब 
मिलता है । तपस्यासे अपनी काकी चरम ऊँचाईपर पहुँचकर 
वह अपनी अनुभूतिमें जिस सत्यका साक्षात्कार करता हे वह 
अनिर्वचनीय है । वस्तुतः किसी भी,कलाकी परमसिद्धिके लिए 


. उह एकान्त तल्लीनता अपेक्षित होती है । दुर्भाग्यसे, चलचित्रोके 

सस्ते व्यावसायिक रूपका अनुकरण करनेवाले ऐसे रंगमञ्चीय 
कलाकारोंका भी परिचय मुझे मिला है जो दो-दो तीन-तीन 
नाटकोंमें एक साथ अभिनय करते हैँ और साघनापूर्ण परिश्रम- 
जन्य पूर्वाभ्यासको व्यर्थ समझते हैं । रेडियोने इस विषयमे और 
भी अनिष्ट किया है । वहाँ दो-तीन पूर्वाम्यासमें नाटक होता हैं 
और तत्काळ मिलनेवाले पैसोंका प्रलोभन प्रमुख होता है । कला- 
कारोंके लिए पैसोंको आवश्यकताका महत्त्व स्वीकार करते हुए 
भी मैं रंगमञ्चीय अभिनयको इतना सहज माननेको प्रवृत्तिको 
गर्हित मानता हें । यह कलाकी सेवा नहीं मखौल हे । इस 
प्रकार किसी भी भूमिकाके साथ उचित न्याय नहीं हो सकता | 
एक बात और । उत्तररामचरितके अन्तमें अप्सराओं 
द्वारा वाल्मीकिने राम-कथाका अभिनय प्रस्तुत किया हे । राम 
स्वयं दर्शकके रूपमें उपस्थित हँ | उस समय भी समाज था, 
नेंतिकता और व्यवहारकी मर्यादाएं थीं ag समाज असभ्य 
भी नहीं माना जा सकता, कुछ AMA आजसे अधिक संस्कृत 
और परिष्कृत था । आज तो, सही AM, अशोक-वाटिकामें 
सीताके चारों ओर नियुक्त पहरेदारिनों जेसी देवियां सी 
रंगमञ्चपर प्रस्तुत होनेमें अपने नारीत्वका अपमान समझतो 
हैं। ताइका और शार्पणखाओंको भी छुई-मुई समझनेदाछे 
उनके अभिभावक आदर्शका राग अलापते हैं । बंगाळ और 
महाराष्ट्रकी बात नहीं कह रहा हें जहाँ सुपठित और संस्कृत 
परिवारोंकी महिलाएं रंगमञ्चको सेवामें गोख समझती हैं 
और समाज उन्हें समुचित सम्मान देता है। में इस NS 
समाजके तथाकथित कर्णधारोंकी बात कह रहा हे। दशकके 
रूपमें स्वयं रंगमहलमें बैठकर वह भूल जाते है कि उसके 
सामने प्रस्तुत नाटक अथवा चिमे फाम RATT सहिः 

लाएँ भी किसीकी बहू-बेटी-पत्नियाँ हैं । इस नाटकके अभिनय- 
में, इसीलिए बहुत चेष्टा करनेपर भी पात्रा न मिल सकनेके 
कारण दूसरे अंकमें वासन्तीको पुरुष-रूप देना पड़ा--वसन्त ! 
यहाँ मूल-रूप वासन्ती ( आभार स्वर्गीय श्री द्विजेनद्रलाल राय ) 
ही दिया गया है, इस विश्वाससे कि यदि कोई अन्य व्यक्ति या 
संस्था कभी इसका अभिनय प्रस्तुत करना चाहे तो उसे कला- 
सेविकाका गौरव 'पहचाननेवाली युवतियोंका अभाव न होगा । 
रंगमञ्चका ध्यान मेरे लिए प्रमुख रहा है किन्तु साहित्य- 
पक्ष मेने विस्मृत करनेकी चेष्टा नहीं की है । हिन्दीमें अभिनेय 
नाटक नहीं है, दृश्य-काव्यका जो प्रधान लक्षण है, इस अभि- 
योगका मार्जन करनेके लिए मैं स्वयं अभिनीत करनेके वाद 
ही नाटक प्रकाशित करना उचित मानता हूं । आवश्यक काटः 
छाँट हो जाती. है । 'भूमिजा'के साथ भी ऐसा ही हो रहा है | 
अबतक अपने चार नाटक रंगमञ्चपर प्रस्तुत कर चुका 
हैं । 'विषपान', “चेतसिंह', 'सिराजुद्दौछा” और यह “भूमिजा' । 
एक यह मत भी सुना कि नाटकमें लंबे संवाद उपयुक्त नहीं 
होते | वात सही है किन्तु सब नाटकोंके विषयमें नहीं । नाटकमें 
जहाँ किसी घटनाविशेषका दिग्दर्शन इष्ट हो अथवा जो प्राचीन 


परिपाटीमें पर्दोपर खेले जाते हों या फिर वर्तमान सामाजिक . 


पष्ठभूमिपर जो आधारित हों, वहां .और उनमें यह संभव 
है। जहाँ अल्पावधिमें इतिहासका विस्तार भरना हो : और 
एक-दो सेटपर ही अभिनय भस्तुत करना हो अथवा ऐतिहासिक 
और पौराणिक आख्यानोंका जहाँ सम्बन्ध हो वहाँ संवादोंकी 
संक्षिप्तता सदेव वांछनीय नहीं हे । परिस्थितिके अनुरूप संवाद 
होंगे ही । अभिनेता यदि पटु हों तो दर्शक लम्बे संवादोंके साथ 


_ भो. सहज निर्वाह कर सकता al 

निर्देशन, मंच-व्यवस्था, रूपसज्जा, प्रकाश और ध्वनि- 
संयोजनके वह प्रयोग संकेत रूपमें दे देना यहाँ अच्छा होता 
जिनका उपयोग “भूमिजा'के प्रस्तुतीकरणमें मॅने किया था। 
पहले अंकका आरम्भ तथा दूसरे अंकका सम्पूर्ण विस्तार 
विशेष प्रकारकी प्रकाश-संयोजना, मंच-व्यवस्था और सज्जाकी 
अपेक्षा रखते हैं । कितु यह लोभ संवरण कर रहा हूँ । संभ- 
वतः कोई अन्य निर्देशक बिलकुल ही दूसरे नाटकोय उपकरणोंसे 
वह प्रभाव ला सके जो इस नाटकके प्राणके लिए वांछित है | 
निर्देशक स्वतन्त्र होता है, नाटकके आत्माका ही उसपर बंधन 
होता g | 

नटराज मुझे बल दें और आप अपनी सहानुभूति, कि 
अभिनय-कलाके माध्यमसे अपने महान्‌ देशकी यत्किचित्‌ सेवा 
कर TH । 


मुख्य मंत्री भवन, 


É < 
कालिदास मार्ग, लखनऊ RRRA 

'नदराज हारा 'भुमिजा का अभिनय प्रथस-बार २३ फ़रवरी 
१९५९ फो लखनऊमें उत्तरप्रदेश सरकारके विकास संग्रहालयके रंग- 
सञ््चपर प्रस्तुत किया गया। निर्देशक थे श्री सर्वेदानन्द और श्री 
विश्वनाथ मिअ । जिन कलाकारोंने अभिनयमें भाग लिया उनके 
नाम क़मसे दिये गये हूं । 





कञ्चुकी कृष्णलाळ दुआ 
लक्ष्मण बंजमिन ग़ज़न 
उमिला कुसुम शुक्ल 
प्रतिहारी ओमप्रकाश सेठी 
दुसुख विश्वनाथ मिश्र 
भरत | मनमोहन AFA 
राम | TATA 
शत्रुघ्न प्रतापनारायण “प्रवीण 
कोशल्या कृष्णा मिश्र 
सीता सोना चटर्जी 
वाल्मीकि रामकुमार शर्मा 
लव किशोरीलाल पांडे 
कुश गंगाराम पाल 
वासन्ती ( वसन्त ? ) के० के० सिंह 
( आभार भी दविजेन्द्रलाळ राय ) 

चन्द्रकेतु दिनकर 


सेनिक . | लक्ष्मीनारायण वाजपेयी 

[ अयोध्यामें महाराज दशरथके प्रासादका. एक कक्ष । 
पाइवेंकी दोनों दीवारोंमें द्वार हैं जिनपर पुष्पोंके बन्दनवार 
सजे हैं और पदं लटक रहे हैं। बीचको दीवारके मध्यमें 
बने हुए वातायनसे ग्राकाशका नक्षत्ररहित कुछ भाग देख 
पड़ रहा है। वातायनके कपाट खुले हुए हैं A पर्दा 
खिचा हुआ एक झोर लटक रहा है। खिड़कोके ऊपर 
बीचसें बड़े आकारमें सीताकी अग्निशुद्धिका चित्र अंकित 
है। Hawa दोपाधारोंपर बड़े-बड़े दिये जल रहे हैं । 
धपदानोंसे श्रगुरु-चन्दनका Ta निकलकर कक्षमें फल 
रहा है। तुणोरसहित रामका बड़ा घनुष एक झोर 
टेंगा हुआ है, दूसरी ओर दोवारसे टिकाकर दो-तीन 
भाले खड़े किये हुए हैं। एक कोनेमें वनगमनको स्मृति 
गेरिक-वसन झौर काष्ठ-कमण्डलु एक छोटी चौकोपर 
रखे Fl कक्षके मध्यमें बेठनेके लिए बड़ी चौकीपर 
झालरदार रंगीन वरू पड़ा हुआ है Ae उसपर fay 
सृगचर्सका कुछ भाग नोचे लटक रहा है । चित्रके ऊपर 
बड़ा-सा सूर्यं बना हुआ है । नेपथ्यमें निम्नलिखित 


इलोकोंका गंभीर पाठ होता है । यह WA मुल नाटकसे, 


संबद्ध नहीं है, अआवइकतानुसार भ्रवसरके उपयुक्त कुछ 


रत्य पाठ भी हो सकता है । वातावरणकी ai | E 


अ्रवसरानुकूल कुछ पाठ सहायक होगा। ] 

कञ्चुको 


भूमिजा 
[ दूरागत मेघगर्जन | 


प्रजावती दोहदशंसिनी ते, तपोवनेषु स्पृहयालुरेव । 

सत्वं रथी तद्व्यपदेशनेयां प्रापय्य वाल्मीकिपदं त्यजेनास्‌॥ 
जानामि चेनामनघेति किन्तु लोकापवादो बलवान मतो AI 
छाया हि भूमेः शशिनो मलत्वेनारोपिता शुद्धिमतः प्रजाभिः॥ 


[ यवनिका हटनेके पूर्व, पाठको समाक्षिके साथ ही, 
नेपथ्यसे मेघगर्जन रह-रहकर स्पष्ट सुन पड़ने लगता 
है । धीरे-धीरे पर्दा हटता है, ग्रद्ध-प्रकाशित रंगमंच देख 
पड़ता है । वियोंकी लो हिल रही है, ware दिया बुक 
जाता है । चातायन WI द्वारोंके पदे हवासे उड़ रहे हैं । 
वातायनसे दिखनेबाले आकाशक क्रोड़में बिजली रह-रह- 
कर चमक उठती है । | 


: [ प्रवेश करता हैँ । ] कञ्चुकीके भाग्यमें यह दिन देखना 
भी लिखा था भगवान्‌ ! इसीके लिए कञ्चुकी जीवित 
हे ? फट जाओ धरती माँ और इस बूढ़ेको अपनेमें समेट 
लो । अब नहीं सहा जाता प्रभो ! [ water ठोक फरनेकी 
चेष्टा करता है, कभी दियोंको श्राड़में करता है ] 
जनताका""'पागलपन राजाके हृदयका रवत पीना चाहता 
हे और राजा प्रजाके विश्वासकी वेदीपर अपना सर्वस्व लूटा 
कर उसे सन्तुष्ट करना चाहता है | [वातायनका पर्दा ठीक 
करनेकी चेष्टा करता है किन्तु हवाका वेग प्रबल है । 
भ्रन्तमें कपाट बन्द कर देता है। भेघगर्जनका स्वर 
भन्द पड जाता हे । |] सतीका अपमान आकाशकी 
आँखोंमें बिजली वनकर चमक रहा है । आज प्रलय हो 

लक्ष्मण 
कञ्चुकी 


लक्ष्मण 


कन्चुकी 

जायगा । सब कुछ उलट-पुलट जायगा [ एक शोर 
द्वारके कपाट बन्द करने जाता है, इसरी MITA द्वारसे 
लक्ष्मणका प्रवेश । मुकुट उतारकर बीचकी चौकीपर 
रख देते हैं और चित्रके नीचे खड़े होकर उसे एकटक 
देखने लगते हैं । ] 


: [दुसरी ओरके कपाट बन्द करनेके लिए जाते हुए, 


लक्ष्मणको देखकर ] भैय्या लक्ष्मण ! इतनी रातको": 
अभी सोये नहीं ? [ कपाट बन्द करता है। ] 


: [ उत्तर नहीं देते, चित्र देखते रहते हैं। ] . 


[ पास जाकर ] भैय्या लक्ष्मण ! 


: [ बसे ही ] यह चित्र आप देख रहे हैं आर्य ? देवी सीता- 


की अग्निशुद्धिका यह Fra faa अर्जुनने लंकाके 
उस अन्यायको इसमें सजीव कर दिया हे । माता सीताके 
नेत्रोसे झरते हुए आँसू आप देख रहे हैं आर्य कञ्चुकी ? 


: यह आँसू नहीं हैं लक्ष्मण ! देवी सीता तो महाआनन्दमयी 


हैं । रघुकुललक्ष्मीकी आँखोंसे वहा हुआ जल गंगाजलकी 
निर्मल धारा हे । पाप इसमें घुलकर पुण्य वनकर निखर 
som । [ दियेकी लो उकसाता है । | 


: किन्तु उस दिनका पाप आज सौगुना होकर सती सीताका 


मुख मलिन कर रहा हे आर्य कञ्चुकी ! [ कन्चुकोके पास 


झाकर, चित्रकी श्रोर संकेत कर | कहाँ है इस निर्मल 


आननपर वह कलंकविन्दु जिसे भेग्या अपने अक्षम हाथों- 
से बार-वार पॉछना चाहते हैं ? नारीके विश्वासपर पुरुषके 
अविशवासकी यह विजय ही कया आदर्श है आर्य ? 

: [ चुपकेसे ata पोंछ लेता है, फिर गेरिक-वसन और 


कमण्डलु ठीकसे रखने लगता है । ] 


: चुप कैसे रह गये आर्य? रघुकुलकी मर्यादा आज एक 


निरपराध नारीका बलिदान चाहती है । प्रजा अपनी 
महारानीका परित्याग माँग रही Fl उसके अन्दरका 
पिशाच आज अट्टहास कर उठा है । उसकी सर्वनाशी 
प्यास आज उन्मत्त हो उठी है । दोगे उसकी भूखका 
भोजन ? जुटाओगे उसकी राक्षसी आगका इंधन? हे 
भगवान्‌ ! [ मुकुट उठा लेते हैं, उसे संकेतकर | अब 
भी तुम्हारी भूख शान्त हुई या नहीं ? बोलो, अब तुम्हें 
ओर क्या चाहिए ? 


: पागल न बनो लक्ष्मण ! अविश्वासके यह वादळ एक दिन 


SE जायेंगे | सत्यका सूर्य मेघोंकी छायासे एक दिन बाहर 
निकल आयेगा । सतोकी de उस दिन संसार 
faga उठेगा। 


: [ मुकुट चौकोपर फेंक्कर | और उस दिनकी प्रतीक्षामें 


नारीकी एक निष्ठा अपना आँचल फैलाये नरकी कठोरतासे 
भीख माँगती रहेगी ? यही न ? पुरुषके संदेहकी शिलापर 
स्त्रीका निर्मळ विश्वास सिर धुनधुनकर मरता रहेगा तब 
तक ? यही होगा मर्यादापुरुषोत्तम रामका न्याय ? [ चौको 
पर बेठ जाते हैं । ] मुनि अष्टावक्र जिस दिन आये थे उस 
दिन आप भो तो वहाँ थे आर्य ? बया कहा था भेय्याने ? 


: मैंने हो तो उनके आनेकी सूचना महाराजको दी थी । 
* महाराजको ? भैय्या राम आपके लिए महाराज कबसे हो 


गये आर्य कञ्चुकी ? 


५) 





कञ्चुकी 


ल चमण 


लक्ष्मण 

[ वातायनके कपाट हवाके वेगसे खुल जाते हैं। कज्चुकी 
पास जाकर बन्द करता हे । ] 


: [ वहींसे ] कञ्चुकीका ger शरीर आदर और सम्मानका 


यह बोझ नहीं सह सकेगा लक्ष्मण lege दिन रामभद्रने 
भी तो यही कहा था--'आर्य कञ्चुकी, स्वर्गीय महाराज 
दशरथके समयसे रामभद्र कहते आये हो, वही कहो । 


: ठीक ही कहा था भैय्याने ।***मुनि अष्टावक्रको भैय्याने क्या 


वचन दिया था ? 


: भगवान्‌ वसिष्ठने आदेश भेजा था--राजाका धन उसका 


निर्मल यश है । प्रजारंजन उसका एकमात्र कर्त्तव्य है। 
रामभद्रने यह काँटोंका ताज पहना है तो प्रजाकी परीक्षामें 
उन्हें खरा उतरना होगा । 


: और भैया रामने उत्तरमें क्या कहा आर्य ? 
: रघुकुलकी परम्परा वया कहती हैं लक्ष्मण ? सूर्यवंशकी 


सन्तानसे किस उत्तरकी आशा रखते हो? रामभद्रने 
भगवान्‌ वसिष्ठको वचन दिया था--प्रजाकी सेवाके लिए 
अपने हृदयकी दया, ममता, क्षमा, सब कुछ वह बलिदान 
कर देंगे । प्राणोंसे प्रिय जानकीका परित्याग भी*** 


: [ जल्दीसे चौकोसे उठकर ] आर्य कञ्चुकी, मातेश्वरी 


सीता रामकी सम्पत्ति नहीं हे । लक्ष्मणके जीते जी यह 
अन्याय नहीं होगा । राम अपनी धन-सम्पदा, राजमुकुट, 
यह राजभवन, अपना सर्वस्व, सब कुछ प्रजाके पागलपनपर 
बलिदान करदे, लक्ष्मण उनके इस अधिकारको चुनौती 
नहीं देगा । किन्तु देवी सीताका निष्कलंक सतीत्व प्रजाके 
अपवादसे लांछित हो, इतना बड़ा ATT ott चाहते 

कञ्चुकी 


SiRST 


उासला 

भ्या हैं आर्य देवी सीताके स्थानपर किसी अन्य 
नारीको""" 


: [ एक area कपाट खोलते हुए ] लक्ष्मण ! अपराधकी 


वात क्यों करते हो लक्ष्मण ? [ बाहर भाँककर ] आँधीका 
वेग वैसा ही है । प्रकृतिका पागल ताण्डव gar हो चल 
रहा हे । [ द्वार बन्द कर देता है। ] अपने भैय्याको तुमने 
आजतक नहीं पहचाना लक्ष्मण ? उनके हृदयके सिहासनपर 
सीताके अतिरिक्त किसी दुसरी नारीकी प्रतिष्ठा*** 
[ ate पोंछ लेता है । ] ऐसा सुननेसे भी पाप होता d 
लक्ष्मण । यह तुमने कहा ? और मैं चुपचाप सुनता रहा ? 
सुननेके पहले ही मैं बहरा क्यों नहीं हो गया भगवान्‌ । 
[ फिर ata पोंछता है । ] 


[.इसरे द्वारसे उमिलाका प्रवेश। हायमें एक बेतोंकी 
पिटारी है। कञ्चुकोको देखती हैं। ] 


: [ एक हाथसे माथेपरका वख ठोक करते हुए ] आर्य 


कञ्चुकी ! प्रणाम करती हूँ । 
[ पिटारी चौकोपर रखकर भुककर प्रणाम करती हैं । ] 


` ¦ आयुष्मती होओ बेटी । पति-पुत्रकी सेवामें तुम्हारा जीवन 


धन्य हो। [ फिर आंसू पोचता है। ] 


: | उठकर ] आपकी आँखोंमें यह आँसू केसे आर्य ? किसने 


आपका अपमान किया ? [ लक्ष्मणके पास जाकर ] 
किसका ऐसा साहस है देव*** 


' [ हँसनेकी चेष्टा करते हुए ] अयोध्यामें इस बूढ़े कञ्चुकी- 


का अपमान करनेका साहस किसमें है बेटी ? बहुत अधिक 

सम्मानसे भी आँखोंमें आँसू छलछला आते हैँ | [ लक्ष्मणसे | 
वत्स, रामभद्रपर तुम्हारा यह क्रोध भक्तिका ही दूसरा रूप 
है लक्ष्मण । स्नेह आघात पाकर चंचल हो उठा हैं। में 
चलता हूँ बेटी, तुम लोग भी अब विश्राम करो । 


[ द्वारके पास पहुंच जाता है और कपाट खोलने 
लगता है। ] 


: [ बढ़ते हुए | उमिलाको तो आशीर्वाद दे गये आर्य पर 


देवी सीताके लिए कुछ नहीं कहा ! उनके हृदयकी ज्वाला 
तुम्हारी सान्त्वनाका जल चाहती है ! 


> [ घुमकर | मेरी सान्त्वना ? आग भी जिसको छूकर 


पवित्र हो गई उसे मेरी सान्त्वना चाहिए ? वह तो धरती- 
की बेटी हैं लक्ष्मण, भूमिजा ! वह सव कुछ सहन कर 
लेंगी ! फिर भी इस बूढ़ेके रोए-रोएसे उनके लिए मंगल- 
कामनाकी वर्षा हो रही है । वह सुखी होंगी लक्ष्मण, इस 
कलंकसे उनका आनन धूमिल न होगा । [ कपाट खोलता 
है, तीब्र वायुका झोका भ्रन्दर ग्राता है। | रक्षा करो 
भवानी, रक्षा करो | [ बाहर जाकर कपाट बन्द कर 
देता है । | 


: [ कुछ क्षण बाद | आर्य कञ्चुकीका स्नेह सीमा नहीं 


जानता ।''"'यह्‌ जो सुनती हूँ वह सच है देव ? 


: [ चौकीपर बैठ जाते हैं। ] झूठ कहनेका साहस नहीं | 
` होता उमिला ।''''तो महलमें सब लछोगोंने यह समाचार 


सुन लिया ? 


: सुन लिया ? कलंककी यह कहानी कुण्डली मारकर सबकेवक्ष 
` पर जम गई है स्वामी । आँधीकी प्रत्येक उन्मत्त लहर यदी | 


ha) 

सूचना दे रही है । जल-थल-आकाश, सवमें यही एक संकेत 
हे । यही अपवाद मेघोंकी छाती चीरकर बिजली बनकर 
गिर रहा हूँ । सुनिए देव, चारों ओरसे यही एक स्वर, यही 
एक लांछन पुकार-पुकारकर कह रहा हुँ--देवी सीता 
असती । राजरानी जानकी कलंकिनो हूँ । प्रजाके हृदयका 
दानव अपनी महारानीका अपमान देखकर अट्टहास कर 
रहा हे fag fg यह असम्भव है देव ! असम्भव ! 


[ मु ह ढांपकर रोने लगती हे । ] 


: [ उत्तेजित उठकर ] सम्भवके आसनपर आज असम्भवकी 


पूजा हो रही है उमिला | सत्यके मन्दिरमे असत्यकी प्राण- 
प्रतिष्ठा हो रही हे । विश्‍वासकी छातीपर अविश्वासका 
ताण्डव चल रहा है। न्याय घुटने टेककर अन्यायसे अपने 
प्राणोंकी भीख माँग रहा है । राजाका घर्म प्रजाके पागल- 
पनका संकेत पाकर पापको पुण्यकी संज्ञा दे रहा है । लोका- 
पवाद आज सत्य हो गया है और देवी सीताके निष्कलंक, 
निर्मल सतीत्वका परिचय एक विडंबना, एक are 
पर अव कोई उपाय नहीं है उमिला । विष समूचे शरीरमें 
फेल चुका है | अब कोई उपाय नहीं हुँ । [ चौकोपर हताश 


- भावसे बंठ जाते हैं और पिटारी हाथमें उठाकर देखने 


लगते हैं । खोलनेपर उसमेंसे नवजात शिद्युश्रोके पहिननेके 
योग्य सुन्दर वख चौकोपर गिर पड़ते हैं । ] 


: [ पास जाकर नीचे बेठकर ] माता कोशल्याने कितनी 


साधसे यह सव बनवाया था देव | मैं देवी सीताके पास 
वैठी दिखा रही थी । उसी समय दासीने आकर यह समा- 


लक्ष्मण 
उमिला 

चार दिया | भोजन वैसा ही पड़ा रह गया स्वामी, उन्होंने 
छुआ भी नहीं । 


: [ उत्सुक ] तव देवीने क्या कहा उमिला ? 
: आंधी आनेके पहले आकाश शान्त-स्थिर हो जाता है देव ! 


सीताके मंहसे एक शब्द भी नहीं निकला । कुछ भी तो 
नहीं था उस मुखपर-आक्षेप, अभियोग, अनुनय-विनय, Ag- 
घृणा, सव जैसे कहीं खो गये थे । चुपचाप, एकटक भूमिकी 
ओर देखती रहीं ! देखती रहीं ! उस सूनी दृष्टिको तन्मयता 
अंग करनेका साहस मुझे नहीं हुआ देव ! वह कुछ क्षण 
कल्प बन गये और उस कल्पमें सृष्टिकी सारी वेदना 
दया-ममता, वात्सल्य और प्रेम टूट-ट्टकर बिखर गये । 


: [ उठकर विचलित स्वर ] उमिला'" 
: | पिटारीमें वस्त्र रखते हुए, बंठे हो बेठे ] af देव ! सब 


कुछ ट्ट-फूटकर बिखर गया | मनुष्यकी मनुष्यता सौ टुकड़े 
होकर दानवताके चरणोंपर लोटने लगी । | पिटारी बन्द 
करके खड़ी होकर ] देवीने पाँबसे यह पिटारी हटाकर 
कहा--ले जाओ बहन, यह सब । तापसकुमारोंको यह 
सब शोभा नहीं देगा। वनमें तो कन्द-फल-मूलका ही 
आहार होगा न ! वनवासिनी सीताकी सन्तान बल्कल-वसन 
पा जाये तो यही उसके लिए बहुत होगा । 


: बस करो उमि। में नहीं सुन सकूंगा । भेय्याने बुलाकर 


कहा--लक्ष्मण, देवी सीताके साथ तुम्हें स्वयं जाना होगा। 
वाल्मीकि ऋषिका आश्रम उन्हें पाकर धन्य होगा। में 
सैय्याके पाससे चला आया, उमिला ! पर यहाँ आकर" 
[ चित्रके नीचे जाकर ] इस चित्रके नीचे खड़े होकर में 

कितना रोया go fata जल इन आँखोंसे बह गया है, 
कोई नहीं जानता । लगा कि यह समूचा विश्व, भगवान्‌की 
यह सारी सृष्टि उस जलप्लावनमें डूब जायेंगे sa जाय 
उमिला ! सव कुछ इस अश्रुसागरके अतल तलमें बैठ 
जाय । किसीमें शक्ति न हो कि इस प्रलयको रोक सके । 

[ माथेपर मुट्ठीसे पीटते हुए ] भीमा, भैरवी, भगवती, 
भवानी | समेट लो सब कुछ अपने भयंकर अंकपाशमें | 


: [ पास श्राकर ] दुर्मुख झूठ भी तो बोल सकता है स्वामी ? 


वह क्या एक वार चिल्लाकर अयोध्याकी प्रजासे कह नहीं 
सकता कि उसने झूठ कहा है? वह जो कुछ माँगे उसे 
पुरस्कार दीजिए। Reads उसका घर भर दीजिए 
देव ! अयोध्याका आधा राज उसे दे दीजिए पर sae 
उसके एक झूठसे कितने बड़े सत्यको रक्षा हो जायगी, यह्‌ 


` नहीं देखते आप ? 


: [ कुछ बोलते नहीं, विवशतासे टहलते रहते हैं। ] 
* तपोवन दिखानेके बहाने गर्भवती सीताको wate वाल्मीकिके 


आश्रममें छोड़ आना कितना बड़ा छल होगा स्वामी ? 


` [ द्वारके बाहरसे स्वर wa हैं--“श्रार्य पुत्रकी जप हो t 
लक्ष्मण पुछते हैं--“कौन ?” बाहरसे उत्तर आता है--मैं ह 
देव । प्रतिहारी ।” | 


लक्ष्मण 


प्रतिहारी 


` दार खुला हे । [ चौकीपर बैठ जाते हैं। ] 
: [ अन्दर आकर झभिवादन करता है । ] आर्यपुत्रकी जय 


हो । महाराज रामचन्द्र भगवान्‌ वसिष्ठके पास चम्पकारण्य 
गये थे । | 

लक्ष्मण : जानता हूं । आगे कहो । 

प्रतिहारी : वह अभी-अभी लोटे हूँ । 

भ॑य्या अभी लौटे हैं ? इस आँधी-पानीमें ? सब कुशल तो 
है न प्रतिहारी | 


a 
p: 
4 


प्रतिहारी : राज-काजमें महाराज रामचन्द्रका रथ क्या आँधी-पानीसे 
डरता है देव ? कुशलता तो उनकी दासी है। महाराजने 

` पूछा हे--भगवतो सीताके तपोवन जानेका प्रबन्ध पूरा 

हो गया ? 

महाराजसे कहो प्रतिहारी, उनकी आज्ञाका पूरा-पूरा 

पालन होगा। उषाकी मंगल वेलामे महारानी सीता 

तपोवनके लिए प्रस्थान करेंगी और यह सेवक उनके साथ 

जायगा । महाराज प्रसन्न हों । 

प्रतिहारी : जय हो देवकी ! [ श्रभिवादन करके जाता है। | 


उमिला : [ पास झआकर विकल स्वरोंमें | रोक लीजिए इस विनाश- 
को देव ! वन्द कर.दीजिए सर्वनाशकी यह विध्वंस-लीला । 
रघुवंशके निर्मल यशपर कलंकका यह टीका न लगने पाये 
आर्यपुत्र | 


लक्ष्मण 


लक्ष्मण : [ उठकर ] उसी यशके जयघोषके लिए तो यह आयोजन 
हो रहा है उमिला ! प्रशंसाके उस कोलाहलमें देवी सीताका 
मौन उत्सर्ग लोग भूल जायेंगे । 

उमिला : [ सतेज ] नहीं, कभी नहीं भूलेंगे । नारीका यह पुण्य 


परुषको पाप बनकर ग्रस लेगा Hat भी नारीका हृदय 


पाया है । मेरे माथेपर भी सौभाग्यका चिह्न हे । सतीके 


हृदयकी निष्ठासे मेरा भी परिचय है स्वामी । पतिको 

सम्पूर्ण समर्पणके वीचसे पाकर फिर खो देनेमें कितनी 
गहरी व्यथा है, यह पुरुष होकर आपलोग कैसे जानेंगे ? 
क्या आप विद्रोह नहीं कर सकते ? 


: आँधीके इस पागल वेगको अकेला लक्ष्मण कैसे रोक लेगा 


उमिला ? केवल अयोध्याके महाराज रामचन्द्रकी आज्ञा 
तो नहीं है ! यह तो लक्ष्मणके भैय्या रामकी इच्छा है ।'"*' 
आज सोचता हूँ उमिला, माँ कैकेयीने भैय्याके साथ 
उपकार किग्रा था। राजमुकुटका वरदान भैय्याके लिए 
अभिशाप बत्त गया । 


उन बातोंको जाने दीजिए। अयोध्याका राजसिहासन 
आर्यपुत्र रामके बिना धन्य न होता । 


इतना विष भी तब सरयूमें प्रवाहित न होता, यह क्यों 
नहीं कहतों उमिला ? [ इसी समय दुमुख अन्दर आता 
है भ्रौर एक ग्रोर खड़ा हो जाता है। उसे कोई देखता 
नहीं। ] | 

दुर्मुखकी लगाई हुई यहं आग अयोध्याकों भस्म कर डालेगी 
स्वामी ! प्रजाके एक साधारण जनके कहनेपर राजरानीका 
परित्याग भविष्यका इतिहास कभी क्षमा नहीं करेगा । 
नरकी मर्यादा नारीके इस बलिदानसे गौरवके शिखरपर 
नहीं चढ़ेगी । हम नारी हैं, सहनेके लिए ही हमारा जन्म 
हुआ है । आप पुरुष हैं, जेठ जी भी पुरुष हैं । आप लोगों- 
को अपनी मर्यादा प्यारी है, राजकाज देखना है, अपने 
वंशका मुख उज्ज्वल रखना है, और हमारा काम हे आपके 
झठे, थोथे मानको पुचकारते रहना । राम आज्ञा दे सकते 
हैं और लक्ष्मण उनकी आज्ञा मानकर गर्भवती सती सीता 


TEP aeoe i T eee 一 er 

को हाथ पकड़कर निर्वासन दे सकते gl तो वही 
कीजिए'' ' लेकिन में चुपचाप इस अन्यायके आगे माथा 
नहीं झुका सकती । जाती हूँ माँ कोशल्याके पास । माँकी 
ममताको उभारूंगी। कर्त्तव्य बड़ा है या प्रेम, नहीं जानती 
पर'*''आज आपके करत्तन्यको उमिलाका स्नेह चुनौती देगा 
देवता ! आशीर्वाद दोजिए कि सफल हो सकू । 


[ लक्ष्मणके पाबोंके पास बेठ जाती हैं। लक्ष्मण मस्तकपर 
हाथ फंरकर ATT देते हैं । | 


$ तुम्हारा विद्रोह सफल हो उमिले ! लक्ष्मणकी पराजय 


तुम्हारी वेदनासे विजयका सिंहद्वार बने भीखके लिए 
फैला तुम्हारा आँचल महारानी सीताके लिए रक्षाका 
व्यूह वन जाय, भगवान्‌ तुम्हें शक्ति दें। जाओ उमिला, 
समय कम है । भोर होनेमें विलम्ब asl मुझे भी 
तब तक एक बार सव व्यवस्था तो देख ही छेनी होगी | 

[ जिघर sxe खड़ा है, उसी झोरके द्वारसे जानेके लिए 
उमिला बढ़ती हैं। दुमुखको देखकर एक क्षण ठिठकती 
हैं, फिर शणासे उसकी ओर देखकर कपाट खोलकर 
बाहर निकल जाती हैं। झांधी ate बिजलीके स्वर 
बन्द हो गये हैं। दूर पर सारंगोपर करुण रागिनी भ्रव- 
तरित हो रही है। दूसरे द्वारसे लक्ष्मण बाहर जाते हैं। 
वह तो दुमु खको देख भी नहीं पाते । जाते-जाते अपना 
मुकुट पहननेके लिए उठाते हैं, फिर कुछ सोचकर उसे 
फेंक देते हैं । बह एथ्वोपर गिर जाता है । ] 


: [ आगे बढ़कर ] इतनी घृणा ? किन्तु यही तो दुर्मुखका 
पुरस्कार है। यही तो उसे मिलना चाहिए। | सुकुट 


A 

उठाकर ] राजाका सम्मान आज धूलमें लोट रहा है | 
मर जा रे दुर्मुख ! अब भी तू जी रहा है ? [ मुकुट चौकी- 
पर रख देता है । ] तेरी जीभ क्यों नहीं ऐठ गई रे ? 
माता सीतापर लगे लांछनको सुनकर भी तू चुप रहा ? 
महाराज रामसे वह सव कहनेका तुझे साहस कंसे हुआ ? 
तुझपर विधाताके कोपका set क्यों नहीं गिर पड़ा ? 


[ दसरे हारसे भरतका प्रवेश | 


: कोन? दुर्मुख ? 
: हाँ स्वामी ! आपका सेवक दुर्मुख ! 
: सेवकका शब्द तुम्हारे मुंहसे शोभा नहीं देता दुर्मुख ! शत्रु 


कहो, रघुवंशके भयानक शात्रके रूपमें तुम्हारा नाम इतिहास 
में अमर eM aa भी कुछ शेष है क्या? फिर यहाँ 
TH आये हो ? सेवकका कुछ और कर्तव्य पूरा करना है ? 
सव कुछ तो छीन लिया रे नीच, और बया चाहता है? 


: [ बच्चोंके भोतरसे एक मुद्रिका निकालकर भरतके पावोंके 


पास रख देता है । | महाराजको ढूंढ रहा था किन्तु 
आपको पाकर मेरा काम पूरा हो गया । 


* [ मुह बिगाड़कर ] महाराजको ga रहा था । किन्तु वह 


तो सब कुछ खोकर अव भिखारी हो गये हैं महाराज 
TEAL उनका अपमान मत करो । राजकुलकी श्री प्रजाकी 


इच्छाके पावोतरे रौंदो जा चुकी । [ मुद्रिकाको पाँवसे 


ठुकराकर ] यह क्या है? 


* महाराज रामचन्द्रका दिया हुआ परिचय-चिल्न ! गुप्तचरका 


काम करनेके लिए आदेश-चिल्ल चाहिए था न स्वामी | 


e 

मैंने कत्तव्यका पालन कर दिया। अंब आप इसे रक्खें 
और मुझे छुट्टी दें [ रोने लगता है । ] मेरा रोम-रोम 
जला जा रहा है स्वामी ! मेरे पापकी कहीं क्षमा नहीं है । 
इतने बड़े विश्वमें कहीं भी मेरे खड़े होनेकी आज ठौर नहीं । 
महाराजसे वह बात कहनेके पहले ही मैं मर गया होता तो 
अच्छा था । महारानी सीता असती ? राजरानी सीता 
कलंकिनी ? मेरे कानोंने यह स्वर चुपचाप पी लिये ? क्यों 
मैंने महाराज रामचन्द्रसे कहा ? क्यों कहा ? किसने मुझे 
यह दुर्बुद्धि दी ? मुझे क्षमा कर TS 
दीजिए देव ! मेरी ज्वाला शान्त कोजिए । 


: गुप्तचरका कर्तव्य राजाको प्रजाकी भावना वता देना R । 


किन्तु अपने प्रति भी तो तेरा कुछ कर्तव्य था दुर्मुख ! 
तेरे हाथ कटकर गिर गये थे क्‍या? भगवती सोतापर 
लांछन लगानेवाले उस धोबीका मस्तक दारीरपर टिका 
कैसे रह गया? क्‍यों नहीं तूने उस नीचको जीभ खींच 
ली ? उसे अपने अपराधका दण्ड क्यों नहीं दिया? 


: आज्ञा नहीं थी देव, नहीं तो दुर्मुखके हाथ इतने दुर्बल नहीं 


हैं। महारानीके चरित्रपर सन्देहकी छाया देखनेके पहले 
दुर्मुख स्वयं प्राण दे देता या उसके प्राणोंसे खेल जाता । 


: [ क्रोधसे ] तेरे प्राण तो भरतकी धरोहर थे दुर्मुख । [ दीवार- 


के पास जाकर एक भाला निकालने लगते हैं। ] इस हिसासे 
भरतके हाथ कलंकित नहीं होंगे | | पास ्राकर भाला 
तानते हैं | तूने अपना नाम सार्थक कर दिया । तुझे तो 
अपने कर्त्तव्य-पालनका पुरस्कार मिलना चाहिए । 

: इतने सुखकी मृत्यु किसी सेवकके भाग्यमें कहाँ ? [ वक्ष 


खोल देता है। | 


[ भाला दुमुंखकी ओर फंकना चाहते हैं, उसी समय 
बाहरसे स्वर AA हैं--“झाये लक्ष्मण” । भरतके हाथ 
भुक जाते हे, प्रतिहारी प्रवेश करता हे । कुछ क्षण वह 
ग्रा इचर्येचकित देखता रहता है, फिर श्रागे बढ़कर] 


: [ श्रभिवादन कर ] क्षमा हो देव ! आर्य लक्ष्मण कहाँ हैं ? 
: | भाला एक ओर फॅककर | जा दुर्मुख ! मृत्युने भी तेरी 


ओरसे घृणासे मुंह फेर लिया । अपना पाप लेकर जीवित 
रह !''*'अभी खड़ा क्यों हे कृतघ्न ? चला जा मेरी आँखोंके 
सामनेसे ।'""'क्या है प्रतिहारी ? 


: भैय्या लक्ष्मणको महाराजने स्मरण किया हे । माता 


कोशल्या मूच्छित हो गई हैं । 


: मूच्छित ? माता कौशल्या मूच्छित ? कहता क्या है प्रति- 


हारी ? भैय्या कहाँ हैं ? 


: माँके पास । खुली खिड्कीके पास खड़े, सरयू तटके अन्ध- 


कारमें आँखें फाइ-फाड़कर न जाने FAT Ss रहे हैं । 


: में जानता हूँ वह कया ढूँढ़ रहे हैं प्रतिहारी । ढूँढ़ रहे हैं 


सुर्यवंशकी श्री-सम्पदा जो सरयूतटके उस अन्धकारमें 
सदाके लिए सोने जा रही है। आजका प्रभात सरयूके उस 
तटपर होली जलते देखेगा, महाराज रामचन्द्रके मन-प्राणकी 
धू-धू जलती होली ।'` 'चलो प्रतिहारी, भैय्या लक्ष्मण भी 
अन्त:पुरकी ओर गये हूँ । wer gat दुर्म, अट्टहास 
करो | मरघट वनी हुई अयोघ्याकी धरतीपर पिशाच बन- 


“ < = 
- = 

कर नृत्य करो । नाचो, नाचो दुर्मुख ! अट्टहास करो, जहाँ 
जो हों, सबको बुला लो । ऐसा संयोग फिर कहाँ मिलेगा रे 
नीच ! ऐसा संयोग फिर कहाँ मिलेगा ? 


[ जल्दीसे चले जाते हैं | पीछे-पोछे प्रतिहारी जाता है । ] 


: कहीं क्षमा नहीं | किसीके मनमें दुमुंखके लिए करुणा नहीं । 
घरमें पत्नीका व्यङ्ग छाती छेद रहा है, बाहर घृणा और . 


उपेक्षाके काँटे पथपर चलने नहों देते । लेकिन मेंने कौन-सा 
अपराध किया भगवान्‌ ? स्वामीकी आज्ञाका पालन ही तो 
किया है ? तव फिर मेरी अन्तरात्मा क्यों मुझे धिक्कार रही 
है? मेरा हृदय क्यों मुझे अपराधी कह रहा हे? बया स्वामी 


से झूठ बोलता ? कया उनके साथ छल करता ? यही मेरा 


कत्तव्य था ? महाराजने ही तो कहा था--दुर्मुख, प्रजाकी 
भावना जाने बिना शासन नहीं चल सकता । प्रशंसाके 
कोलाहलमें निन्दाके स्वर मेरे द्वारसे निराश न लौट जायें, 
इसलिए तुम्हें नियुक्त कर रहा हूँ दुर्मुख ! प्रजाको विश्वास 
होना चाहिए कि राम उनकी भावनाका आदर करता हे । 
बड़े-से-बड़ा त्याग प्रजाके सुखके ft राम कर सकता हैं । 
महाराज रामचन्द्रके लिए कुछ भी अदेय नहीं, प्रजा 


. सन्तुष्ट हो । 


[ रामका प्रवेश, दुमु खका भ्रन्तिम वाक्य सुन लेते हे । 
उनके हाथमें सीताका एक चित्र है, उसे छोटी चौकोपर 
रखते हुए कहते हैं। | 


: सन्तोष ? हा-हामयी आँधीके वेगसे पूछो दुर्मुख, सव कुछ 
विध्वंस करके भी उसे. कभी सन्तोष हुआ हैँ ? दावानलको 


ज्वालासे पूछो, सन्तोषको परिभाषामें वहू कभी aa पाई ? 


a. 

दुर्भिक्ष, महामारीसे पूछो, निरपराध प्राणोंसे अहोरात्रि 
चलनेवाला उसका खेल कभी सन्तुष्ट हुआ ? प्ररूयंकरी 
बाढ्से पूछो दुर्म, सव कुछ अपने पेटमें समेटकर भी उसकी 
प्यास शान्त हुई ?"*'जनताकी कृतघ्नता सीमा नहीं 
जानती दुर्मुख ! 


: [ अभिवादन करके ] लेकिन जनताकी कृुतघ्नताका उत्तर 


देना आपके लिए आवश्यक क्यों हो महाराज ? 


४ तव राम राजा क्यों बना था ? दूसरोंकी आलोचना करना 


सहज हैं दुर्मुख“, अपनी ओर देखना कठिन है | जनताकी 
आलोचना रामके लिए उपेक्षांकी वस्तु नहीं है । सीताका 
परित्याग रामके लिए असाध्य है । किन्तु कायर वनकर राम 
उससे विमुख हो जाय, यह भी तो उसकी मर्यादाका अपमान 
होगा ! नहीं दुर्मुख, तुमने रामके कर्तव्यको जगाया है, वह 
तुम्हारा ऋणो हे !'““सीता जा रही है, रामका मनुष्यत्व 
चिर-निद्रामें सोने जा रहा है किन्तु उसके कर्तव्यकी ज्योति- 
शिखा अमन्द जळती रहेगी । 


3 महाराज ! 
: [ करुण स्वर ] हाँ दुर्मुख, रामके यशकी ज्योतिशिखा 


भविष्यके अन्धक्रारमें भी अमन्द जलती WE TA रहे हो 
रामके जीवन-वीनकी वह मन्द होती हुई रागिनी ? देख रहे 
हो उसका वह टूटता हुआ स्वप्न ? अब तो कहीं कुछ नहीं 
हे दुमुंख ! 


: सब कुछ है महाराज ! सूर्यवंशके प्रतापी राजकुलका स्वप्न 


कभी नहीं टूट सकता । मुझे क्षमा करदें । [ भाला उठाकर ] 
मर हृदयका रक्‍त आपके जीवनको सरस बना दे स्वामी ! 


í | F 

[ भाला पाँवके पास रख देता है । ] मुझे मार डालिए । 
उठा लीजिए शास्त्र ! [ फूट-फूटकर रोने लगता है । ] मेरा 
प्रायर्चित्त यही होगा प्रभो ! 

[ कठोर स्वर ] aera पथ दया और क्षमाके जलसे 
पंकिल करना चाहते हो दुर्मुख? रामकी कोमलतासे 
खेलना चाहते हो ? [ भाला पाँबसे हटाकर खड़े हो जाते 
St ] गुप्तचर अबघ्य होता gi [ करुण स्वर | 
क्षमाकी आवश्यकता तो रामको है, प्रायश्चित्त तो जीवन 
भर रामको करना होगा ।''"'[ स्वाभाविक स्वर |] जाओ 
ZH, घर जाओ | अपने भगवानसे Wan लिए करुणा- 
याचना करो | जाओ । 


लेकिन मेरा अपराधः" ` 


[ बात काटकर ] मेरा आदेश अमान्य नहीं होता दुर्मुख ! 
जाओ । 


[ gaa विवश भावसे अभिवादन करके जाता है । राम 
GHA वातायनके पास जाते हैं। | 

[ चाहरको ओर देखते हुए ] अकल्याणका धूमकेतु उदय 
हुआ है । अमंगलका लाल-लाल धूमकेतु | प्रकृतिके स्वरोमें 
मरण-कल्लोल जाग उठा है । अग्निमुखी भैरवी रात्रि, 
प्रलयके उद्दाम तालसे कण्ठ मिलाकर, नृत्य कर रही है । 
दूर, दिगन्तकी सीमापर रघुकुलका आनन्द, दुर्बल, जर्जर, 
ञ्रियमाण छाया-सा मिटता जा रहा है। अनन्त विश्व 
ब्रह्माण्डका अणु-अणु, कण-कण भैरव अट्टहास कर रहा हुँ | 
रामके हृदयकी शोणितधारामें स्तानकर विधाताकी यह 
सृष्टि आज रक्तमुखी सुन्दरी-सी किलक उठे | 

[ करुण रागिनी बज उठतो है। राम सहसा ही चांक 
क्र] 

कौन ?''“कोन है वहाँ ?""*किसकी छाया हूँ यह ? कोई 
नहीं ? [as हँसी ] अरे, यह तो तुम्हारी ही पाषाण- 
मति हे राम! करुणाहीन, क्षमाहीन, दयामाया-ममता- 
बिहीन तुम्हारी ही कत्त॑व्यनिष्ठुर मूर्ति हैं यह तो ! अपनी 
ही छायासे डरने लगे ? अपने ऊपर अविश्‍वास ? 


: [ प्रवेशकर ] कंसा अविश्वास भैय्या ? _ 
: [ प्रकृतिस्थ होकर ] कुछ नहीं लक्ष्मण ! कुछ नहीं ! 


पागलका प्रलापमात्र ! माँ स्वस्थ हो गई न ? 


: उनको मूर्च्छा दूर हो गई हे। किन्तु भैय्या, एक वार 


फिर सोच लीजिए, भाभीका चरित्र निष्कलंक हे । निर्दोषी- 
का दण्डभोग विघातासे सहन नहीं होगा | 


: चाँदनीको अपनी उज्ज्वलताका प्रमाण चाहिए लक्ष्मण ? 


फूलको अपनी सुगन्धके लिए साक्षी देना होगा ? भगवान्‌की 
प्रतिमा अपनी पवित्रताके लिए परिचयकी अपेक्षा रखेगी ? 
सीताका चरित्र मेरे निकट प्ररन कब बन गया लक्ष्मण ? 


: तभी तो कहता हूं भैय्या, उनका घरसे निर्वासन''"` 
: [ तीब्र स्वर ] निर्वासन ? घरसे निर्वासन ? ईट-पत्थरके 


इस घरको ही उनका घर कहते हो लक्ष्मण ? [ सहसा ही 
लक्ष्मणका हाथ AI वक्षपर घरकर | सीताका निवास 
यहाँ हे भैय्या । यहाँ है उनका घर ! सुन रहे हो कुछ ? 
देख रहे हो, यहाँ कैसा उन्मत्त ताण्डव चल रहा हुँ ? सीता 
सती-असती, पवित्र-अपवित्र कुछ नहीं ह, वह एकमात्र 

मेरी है । इतना ही क्या पर्य्याप्त नहीं हे लक्ष्मण ! 
जागृत देवीकी भाँति मन-मन्दिरमें उसकी मति अहोरात्रि 
मेरी पूजा पाती रहेगी AT ना लक्ष्मण, प्रेमकी देवी, ' 
पुण्यमयी सीता युग-युगान्त तक रामके हृदयमें अवस्थित 
रहेगी । उस पवित्रताको रामसे छीन लेना किसीके लिए 
सम्भव नहीं है लक्ष्मण ! किसीके लिए सम्भव नहीं हूँ । 
[ नेपथ्यसे पाठके स्वर आते हैं--“जानामि चेनामनघेति 
किन्तु लोकापवादो बलवान्‌ मतो मे। छाया हि भूमेः 


.可 RAT मलत्वेनारोपिता शुद्धिमतः प्रजाभिः ] 
: यह बड़ा कठोर काम है भैय्या ? इसका परिणाम क्या 


होगा ? 

[ चित्रके नीचे जाकर ] अयोध्याका राज्य एक मधुर स्वप्न- 
की भाँति पलभरमें नष्ट हो जायगा | 可 ER अन्धकारका 
दिगन्तव्यापी साम्राज्य होगा । रघुवंश विधाताके अभि- 
शापसे जल जायगा । ब्रह्माण्डका घ्वंस हो जायगा भैय्या । 
रामका पाप समूची सृष्टिको खा जायगा। वज्रमेघके भैरव 
कोलाहरूमें धरतीकी साँस घुट जायगी । 


: तब भी यह असाध्य-साधन करना होगा ? लंकामे भाभीकी 


परीक्षा लेकर आपको संतोष नहीं हुआ ? 


: मेरे सन्तोषका प्रश्‍न नहीं है भैय्या । प्रजाका सन्तोष 


चाहिए। मैं राजा हूं न--महाराज ! मेरा सुख-सन्तोष 
प्रजाके सुख-सन्तोषसे बड़ा नहीं हो सकता । 


: एक घोबीका परिवार प्रजाका एकमात्र प्रतिनिधि नहीं 


है भैय्या । प्रजाके कोटि-कोटि कण्ठोसे अपनी महारानीका 
जयघोष निकल रहा हैं | उसे नहीं सुना आपने ? 

: प्रशंसाके उस कोलाहलमें निन्दाका एक क्षीण स्वर कया 


अनसुना रह जायगा लक्ष्मण ! क्‍या चाहते हो तुम लोग ? 
राम उस स्वरकी ओरसे कान बन्द करले ? लोकापवादको - 
शक्ति अद्भुत होती हे । एक दिन उसका दिगन्तव्यापी 
विस्तार देखकर स्वयं अपनी आँखें आइचर्यसे विस्फारित 
रह जाती हैं । 


: भाभी गर्भवती हैं भैग्र्या। ऐसो स्थितिमें वनमें उनका 


निवास""" 


: [ व्यर्थ मुसकिरानेको चेष्टा करते हुए बात काटकर | 


उचित नहीं होगा यही न? किन्तु उस मंगलमयोके अमंगल- 
को आशंका ही क्यों करते हो लक्ष्मण ? रामका प्रेम 
रक्षा-कवच बनकर उनके साथ रहेगा। वनके सूखे; 
नीरस, उदास जीवनमें भी रामकी कल्याण-कामना 
उनके साथ रहेंगी, सीता रामके स्नेंह-व्यूहसे बाहर 
नहीं जा सकती। [ आ्रॉँघीकी गतिसे भरतका प्रवेश, 
ta स्वर--] 


: कुछ भी कहिए Hear, यह काम नहीं हो सकता । यह 


असम्भव हुँ । मे ऐसा नहीं होने दूँगा । 


: [ चौकोपर बंठ जाते हैं, कठोर स्वर ] भाइयोसे विद्रोहके 


स्वर सुननेका रामके लिए यह पहला ही अवसर है । 
कौन-सा काम असम्भव है भरत ? क्या नहीं होने दोगे ? 


: भाभीका वनमें निर्वासन । उनका अयोध्या-त्याग | 
: क्तव्यके हाथ कठोर तो होते ही है भरत, उसमें आश्चर्य 


क्या हे ? शासन आँसुओंके पथपर नहीं चलता । वह तो 
बड़ा निष्ठुर कार्य है । 

: तो फिर शासक रामके लिए अपनी पत्नीका परित्याग भी 


असाध्य नहीं हैं ? 


: शासक रामके लिए प्रजाकी इच्छा सर्वोपरि हे । साध्यका 


प्रवेश द्वार तो रामके लिए बन्द हो चुका हे । अमृत पी 
लेना सहज है किन्तु विषको निविकार भावसे कण्ठके नीचे 
उतार लेनेवाले देवाधिदेव शंकर ही हैं | 


: लेकिन यह विष बहुत तीखा हे भैय्या ! कसे इसका 


पान करोगे ? 


: [ चौकीसे उठते हुए, रुद्ध कण्ठ ] और उपाय क्या हैँ ? 


[ सीताका चित्र चौकोपर से उठाकर | यह विष सहज 
भावसे पीनेका बल तुम्हीं तो दोगी, मेरे हृदयको शक्ति ! 
मेरी प्रेरणा, जीवन-संगिनी, तुम्हीं तो रामको राम 
बनाओगी ! बोलो रामकी हू दयेश्वरी, राम अपने कर्त्तव्य- 
qua विमुख हो जाय? यशके गौरव-शिखरसे उसका 
अधःपतन तुम्हें सहन होगा ? गुरु वसिष्ठको दिया हुआ 
अपना वचन वह लौटा ले, यही तुम चाहतो हो ? ater” 
बोलो सीते !"[ कुछ aut बाद प्रसन्न स्वर] 
सुना भरत, देवी क्या कह रही हे । सुना लक्ष्मण तुमने, 
सीताने क्या कहा ? [ कोई नहीं बोलता, सब रामको 
मुद्रापर स्तब्ध है । ] किसीको रामसे सहानुभूति नहीं हे 
देवी ! [ चित्र रख देते हैं । ] राम अपने पथपर अकेला 
चल पड़ा है । अकेला, निस्संग ! उसकी यात्राका साथी 
कोई नहीं | 


: [ प्रसन्न ] तब क्यों यह निर्यातन बन्द नहीं कर देते भैय्या ? 


अब भी समय है । 

: कत्तव्यके असिधारा-पथपर बढ़नेका संकेत मुझे कौन दे रहा 


हैं ? सीता ही तो ? तुम्हें उसकी पुकार नहीं सुन पड़ती ? 
बिना जानकोका संवरू पाये राम यह असाध्य-साधन कर 
सकेगा, तुम्हें विश्वास g ? 


: तो फिर सर्वनाश होकर ही रहेगा ? 
: रघुकुलमें मेरा जन्म हुआ है, यह क्या भूल जाऊं में ? वृद्धा- 


वस्थाकी तपस्या और साधनाके परिणाम, अपने दोनों 
नयनोंकी ज्योति दोनों पुत्रोंको स्वर्गीय पिताजीने निर्मम 
भावसे वन भेज दिया था। क्‍यों भेजा था लक्ष्मण ? उनके 
हृदयका स्पंदन क्या उस दिन एकवारगी ही बन्द नहीं 
हो गया था ? मरणके निर्दय हाथ क्या उन्हे समेट नहीं 
छे गये ? बोलो भरत, वह दिन कया भूल गये ? 


: वह क्या भूलनेकी वात है भैय्या ? 
: किन्तु माँको दिया हुआ उनका वचन अटल रहा । कर्तव्य 


अपने स्थानपर अडिग रहा । माता कैकेयीको दिया हुआ 
वर उनके जीवनका अभिशाप बन गया किन्तु उन्होंने 
वीर्‌-दर्पके साथ कर्ततव्यका निर्वाह किया । सीताका परि- 
त्याग वड़ा हो जायगा और महाराज दशरथका त्याग कोई 
मूल्य नहीं रखता ? कर्त्तव्यके पथपर फूलोंका पराग ही नहीं 
होता भरत ! थकानका स्वेद भी होता है । 


` राज्यका कल्याण राजाका धमं है भैय्या । वह प्रजाके लिए 


अपने प्राण दे सकता है । लेकिन महारानी तो राजनीतिसे 
अछूती हैं ? वह तो आपकी पत्नी हैं ! 


: और तभी तो उनके कन्धोंपरः दण्डका भार पड़ रहा है । 


ऐसा ही तो होता है, यही तो जीवनका क्रम हे । हमारा 

कौन-सा अपराध था लक्ष्मण ? चौदह वर्ष तक वनमें भटक 
कर हम माँके अपराधका दण्ड पा रहे थे न ? कुम्भकर्णको 
मारकर मैंने उसे किसके अपराधका दण्ड दिया था ? बोलो, 
वालि का वध किस अपराधके कारण हुआ ? किसके अप- 
राधका दण्ड किसके ऊपर जाकर पड़ेगा, यह विचार 
करनेकी क्षमता किसमें हुँ ? 


: तब तो अपराध कुछ है ही नहीं भैय्या ! पाप-पुण्य, अच्छा- 


बुरा, उचित-अनुचित सब व्यर्थ है। तब कौन-सा सत्य 
मानवको जीवित रखेगा ? 


: मानवको जीवित रखेगा मानवका अहम्‌ । अहिसाको परिधि- 


में जीवहत्या पाप हैं किन्तु लंका-विजयके लिए अनगिनत 
मनुष्य तुमने कालके कराल गालमें झोंक दिये । उसे भी 
पाप कहोगे ?"'*'पाप-पुण्य, उचित-अनुचित, यह सव मनुष्य 
के विधान हैं भैय्या । एकका पाप दूसरेके लिए पुण्य बन 
जाता है । मनुष्यके मनका विचार बड़ा कठिन है । 


[ झत्रुघ्नका प्रवेश | 


: अय्या, माता कौशल्याके पाससे भाभीका चित्र कोन उठा 


ले गया ? 


: चित्र क्या होगा शत्रुघ्न ? 
: मच्छसि उठनेके बादसे ही वह उस चित्रके लिए व्याकुल 


हैं । कह रही हैं, किसका साहस ह जो मेरी बहुको मुझसे 


छीन ले! उनकी वह क्रोधकी मति आपने देखी नहीं * 


भैय्या ! दास-दासी सब भयसे काँप उठे हैं । आपने देखा _ 
है वह चित्र ? 

: [ चित्र उठाकर देते हुए | ले जाओ चित्र शत्रुघ्न ! 


प्रभादवश में उठा लाया था | 


: यही तो अव उनके जीत्रनका आधार होगा भैय्या । भाभी- 


के विछोह्का दारुण आघात उनसे सहन नहीं होगा । यह 
चित्र ही. उनके घायल मनको सुहलाकर शान्त करेगा । 
[चित्र लेकर जाते हैं। ] 


: इसी दिनके लिए मैंने चौदह वर्षो तक आपकी खड़ाऊं 


राजसिहासनपर रखकर राज-काज चलाया था भैय्या ? 
इसी दिनके लिए ? 


: पश्चात्ताप होता हे भरत ? 
: आपकी एकान्त भक्तिने हाथ ater रखे हैं भैय्या, नही तो 


इस कलंकसे लक्ष्मण अपने हाथ काले न करता | 


: तव फिर ले लो यह सव राज-पाट भरत ! मुझे नहीं 


चाहिए यह राजमहल, नहीं चाहिए अयोध्याका रिक्‍त राज- 
सिंहासन ! मुझे मेरी सीता लौटा दो । मैं उसे लेकरं चला 
जाऊंगा दूर, कहीं दूर जहाँ संशयकी छाया न हो, सन्देह 
जहाँका नियम न हो, लोकापवाद जहाँकी साँसमें घुलकर 
उसे विषाक्त न बनाता हो । [ करुण स्वर | इस अगौरव- 
पूर्ण मिथ्या गौरवने मेरे हृदयको पाषाण-खण्ड बनकर 
कुचल दिया हे लक्ष्मण ! इस लोह-शद्धलामें मेरे मनको 
जकड़कर पंगु कर दिया है तुम लोगोंने ! रामने कब माँगा 
था यहं सव / इस झूठको वरण करनेकी इच्छा रामने 
कव की थी ? [ कण्ठावरोध हो जाता हे । ] मेरे मोन 
एकान्त हृदयको चीरकर जो हाहाकार निकल रहा है उसे 
कोन सुनेगा ? सब देखते हैं रामका संयम, सबको चाहिए 

रामका कर्तव्य । प्रजाको चाहिए रामकी हिमालय-सी 
SSM । राम असाधारण है, वह महाराज | । नहीं भैय्या, 
रामको मनुष्य वनकर जीने दो । इस यातनासे उसे 
छुटकारा ati [ माला झादि सम्मान-चिह्ण उतारने 
लगते है । | 


: [ हाय पकड़कर ] ऐसा नहीं होगा भैय्या, ऐसा कठोर 


दण्ड हमें मत दीजिए ! अयोध्याका सिंहासन राजाके बिना 
सूना रहेगा । यह नहीं हो सकता । [ पाँव पकड़ लेते हूँ |] 


: [ पास जाकर ] विचरित न हो भैय्या । आवेशने हमें 


अन्धा वना दिया । हम आपके निकट अपराधी हो सकते 
हैं, अयोध्याकी प्रजा तो रामको ही अपना राजा मानती 
है । आपके इस निश्‍चयसे उसपर set गिर पड़ेगा । 


: तो मैं क्यों चिन्ता करूँ लक्ष्मण ? विरोध और विद्रोह 


रामको कर्त्तव्यसे विमुख कर देंगे | प्रजाका वस्त्र राम खुली 
छातीपर झेल सकता है किन्तु भाइयोंकी यह घृणा वह 
कैसे सहेगा ? उसे जाने दो न, प्रजा अपने नये राजाका 
अभिषेक देखे । मेरी मुक्तिका द्वार खोल दो । 


: हमारे शवोंपर पाँव रखकर आप जा सकते हैं भैय्या ! है 


इतना साहस ? 


: शक्तिवाण रगनेसे लक्ष्मणकी मृत्यु नहीं हुई किन्तु अपने 


ही हाथों गला घोंटकर मर जाना लक्ष्मणके लिए सहज 
है भैय्या ! देखेंगे वह दृश्य? वचन दीजिए कि स्वप्नमें 
भी रामके बिना अयोघ्याकी कल्पना सम्भव न हो । 

[ सहसा ही नेपभ्यमें-“यही मेरा प्रायश्चित्त है माँ, यही 


सेरा पुरस्कार है।” के स्वर ग्रौर एक कराहका स्व | 


o 

सुन पड़ता है। सब लोग चोक जाते हें । “में देखता 
हुँ”—कहकर भरत तेज़ीसे निकल जाते हे । केवल राम 
श्रविचलित भावसे श्रग्निशुद्धि वाले चित्रके नीचे जाकर 
खडे हो जाते हैं। तीव्र करुण रागिनी वाद्ययन्त्रोंपर बज 
उठती है। | 


: [ प्रवेशकर ] दुर्मुखके रक्‍तसे धरती लाल हो गई हे भैय्या ! 


[ राम केवल घुमकर एक वार देख लेते हुँ, बोलते 
नहीं । ] 


: रक्‍त ? दुमुखका रक्‍त? 


: कोशल्या-माँ से रो-रोकर दुर्मुख अपने अपराधकी क्षमा 


माँगने रगा | कहने लगा, पापकी आगसे उसका तन-वदन 
झुलस रहा हे । माँको क्षमा उसे शीतल कर देगी । राम, 
लक्ष्मण, भरत, भाभी उमिला, किसीने उसे क्षमाकी भीख 
नहीं दी । देवी सीताकी शरणमें जानेका साहस वह कँसे 
करे? 


: [ वसे ही ] उस दयामयीके पास उसे अवश्य क्षमा मिल 


जाती शत्रुघ्न ! 


Mat उपेक्षासे मुह फेर लिया । दुर्मुखने हताश होकर वहीं 


'धरतीपर माथा फोड़ लिया । रक्‍तकी धारा बह निकली । 
वह मूछित पड़ा हुआ है । 


: [ agit ] देखा लक्ष्मण ! किसके अपराधका दण्ड किसको 


मिला ? दुर्मुखका कौन-सा अपराध था'? जाओ भैय्या, 
उसका उपचार अच्छी तरह हो । 

: [ विवश भावसे | जा रहा.हूँ । | जाने लगते हैं । | वचन 


दिया न भैय्या ? 


: प्रभातकी किरणें धरतीपर उतरना चाहती हैं लक्ष्मण ! 


देवी सीताकी तपोवन-यात्रामे विलम्व न हो । 
[लक्ष्मण एक क्षण रुककर देखते हैं, फिर बाहर जाते हें।] 


[ वातायनसे बाहर देखते हुए | यह सव क्या हो रहा है 
प्रभो ? क्या इसी दिनके लिए राम चौदह वर्ष बाद 
अयोध्या आया था ? निष्ठुर, निर्मम, निर्दय भावसे सीताको 
निर्वासनका दण्ड देनेवाला यह पापी मन खण्ड-खण्ड क्यों 
नहीं हो जाता भगवती 7 Reg समाजकी मर्यादा व्यक्तिके 
सुखसें बड़ी वस्तु है । प्रजाकी इच्छा राजाके लिए अतर्क्य 
है । सीता कौन हैँ, में कोन हूँ ? समाजसे ऊपर ब्यक्ति 
नहीं होगा। समाजके चरणोंमें व्यक्तिके सुख-सन्तोषको 
वलि चढ़ेगी | व्यक्तिके निजत्वके रक्‍तसे ही समाजके Heat 
लाली रहेगी । राम अपने हृदयपर पत्थर रखकर भी इस 
महासत्यकी प्रतिष्ठा करेगा । माँ; शक्ति, भगवती, रामको 
बल दो । सीताकी यात्रा मंगलमय करो वरदानी ! तुम्हारे 
चरणोमें राम विनत है कल्याणी ! 


[ गिरती-पड़ती, विकल भावसे कोझल्याका प्रवेश। उमिला 

उन्हें सम्हाले हुए हें । रामने वातायनकी देहरीपर भाया 
टिका दिया है। नेपथ्यमें दूर किसो मन्दिरमे घड़ी-घटा 

बज रहे हैं। | 

[ चिक्षिस भावसे ] कहाँ हैं राम? कहाँ है मेरा लाल? में 


उसे एक वार देखना चाहती हूँ । उससे पूछना चाहती हूँ, | mie 

` मेरी aga उसका क्या बिगाड़ा है । छोड़ दे मुझे, में अपने 


रामके पास जाना चाहती हूँ । छोड़ मुझे उमिला ! 


[ उभिला छोड़ देती हैं। राम माताके स्वरपर Alaa 
गौर दोघं निःञ्वास छोड़ते हैं । ] द 


: तो वह घड़ी आ गई राम ! मन्दिरमें पूजा आरम्भ हो 


गयी, देवी सीताकी यात्राका मुहूर्त अब टल नहीं सकता । 
[ श्रपनेको सम्हालकर ] माँ, माता''''तुम्हारा अपराधी 
राम तुम्हारे सामने हु माँ ! दण्ड दो उसे ! 


[ जल्दीसे ort बढ़कर aia लिपट जाते हैं रौर aig 
बहने लगते हैं। कौशल्या चात्सल्यसे गद्गद उन्हें बाहोंमें 
समेट लेती हें । उमिला एक ओर हटकर स्वयं Ala पोंछने 
लगती है । ] 


: रामभद्र, मेरा लाळ, मुझ विधवाका सर्वस्व ! तुझे दण्ड 


ait? में दण्ड दूंगी ? में ? [ रामके शरीरपर स्नेहसे 
हाथ फेरने लगती हैं, फिर सहसा ही उन्हें AST कर, 
जाकर चौकीपर as जाती हैं । ] हाँ, तुझे दण्ड Fir । 
तूने अपराध किया है । [ हाथ फॅलाकर ] आ तो यहाँ... 
[ राम पास जाते हैं, उन्हें गोदमें भर लेती हैं। ] क्यों 
तूने यह खेल किया, वता तो ! अब तो तू बड़ा हो गया है 
मेरे लाल, तुझें क्या अब ऐसा खिलवाड़ अच्छा लगता हे? 


: खेल? केसा खेल माँ ? 
* अयोध्याका राजमहल तेरे खेलकी गूँजसे भरा है बेटा ! 
. सबके मनमें आशंका भर गई है कि कहीं यह भ्ठ सच न 


हो जाय । सबकी वाणीमें सन्देह बोल रहा है। दुर्मुखने 


हः 

अपना माथा फोड़ लिया । केवल मेरी बहू चुप हैं, शान्त- 
निविकार । इस आँधीसे केवल वही अछूती है। 


: सीता जानती हे माँ, कि राम कभी झूठ नहीं बोलता | 
: लेकिन में तो जानती हूँ कि यह झूठ है। मुझसे भी छल 


करेगा तू ? इसी आँचलकी छायामें लोटकर तू बड़ा हुआ 
है रे, में तुझे नहीं जानती ? राम सीताका त्याग करेगा ? 
तीनों कालमें ऐसा सम्भव है कभी ? 


: [ सलज्ज ] माँकी ममता विश्वास नहीं करना चाहती 
måga ! 


: [ मोठे क्रोधसे ] तू जा उमिला, agè पास ! उससे कह 


दे, राम ऐसा नहीं करेंगा। सव दास-दासियोंसे कहला दे, 
वह प्रसन्न हों। यह सब मेरे रामका खेल था। `°" 
अरे, तू गई नहीं अभी ? जा न, कह दे सबसे कि खेल 
समाप्त हो गया | अच्छा ठहर, में ही चलती zl [ उठने 
लगती हैं । | बहुको मेरे पास बुळा। चल। [ उठ 
जाती हैं । | 


१ इस खेलकी कठोरता तुम नहीं समझोगी माँ। तुम aot, 


में जोजीके पास जाती हूँ । 
[ उमिलाका ata पोंछते हुए प्रस्थान | 


: [ हाथ पकड़कर कौशल्याको बिठाते हुए ] यह खेल नहीं 


है माँ, कटु सत्य है । सीताका परित्याग रामका कठोर 
कर्तव्य है । 


: [ aad ] सत्य है ? सीताका परित्याग सत्य है । राम! 


कहता क्या है रे ? 

$ सच कहता हूँ माँ ! महाराज रामचन्द्रकी प्रजा महारानी 


सीताका परित्याग चाहती है। रावणकी VHA रह चुकनेके: 
बाद प्रजा सीताके चरित्रको प्रश्‍नकी दृष्टिसे देख रही. 
हैँ at ! 


: तो उस व्यर्थ प्रश्‍तका उत्तर हमें देना होगा? तुझे कया 


स्वयं उसके चरित्रपर विश्वास नहीं हे बेटा ? भयंकर 
आगमेंसे भी वह अछ्ती निकल आई, प्रजाको इस परीक्षा 
पर भी सन्तोष नहीं है ? 


: नहीं हे माँ ! प्रजा उनका परित्याग माँग रही हुँ | 


: [ सतेज खड़ी होकर ] करू प्रजा तेरे माताकी कोखमें 


लात्‌ मारना चाहेंगी, करने देगा एसा उसे ? प्रजा 
कहेगी, सूर्यको परथिवी पर उतार ला, करेगा ऐसा ? प्रजा 
चाहेगी, अयोध्यामं आग लगा दे, ACA . जलके स्थानपर 
रक्तको धारा वहा दे, कर सकेगा ऐसा ? प्रज्ञाकी इच्छापर 
महारानी लुटेगी ? यही क्या तेरी राजनोति हैँ ? यही क्या 
तेरी मर्यादा हैं यही क्या तेरा न्याय" क्रोधसे काँपने 
लगती हैं । | | 


: कुलगुरु वसिष्ठका ऐसा ही आदेश हूँ माँ ! उसे अमान्य 


करनेको कहती हो ? रामको तुम दुर्बळ न वनाओ माँ, 
उसे तुम्हारा वळ चाहिए | 


-वसिष्ठका आदेश"'''छेकिन तप और वैराग्यसे बँद-बूँद करके 


उनके हृदयका रस निचुड़ गया है राम । वह तो कठोर, 
निष्ठुर, जड़, पत्थर हो चुका है । वह पति-पत्नीके मनकी 
व्यथा क्या जानें ? नर-नारीका प्रेम उनके चिन्ता-्षेत्रसे बाहर 
हैँ | उनकी पोथियोंमें माँके हृदयकी भाषा नहीं लिखी है लाल! 


कोशल्या 


कौदाल्या 

[ निविकार भावसे, धीर पगोसे सोताका प्रवेश । 
कोशल्याको देखकर Alaa तनिक माथेपर ala 
लेती हें । | 


: सुनती हो बहू, वसिष्ठके आदेशपर, प्रजाके कहनेसे राम 


तुझे घरसे निकाल रहा sl ऐसा कहीं हुआ है बेटी ? कहीं 
सुना हुँ तूने ? 

[ अविचलित ] सवेरा हो रहा हूँ माँ, प्रणाम करने आई 
हैँ । [ orate पास झुकतो हें। ] 


> [ उठाकर ] जियो बेटी, जन्म-जन्मान्तर तक तुम्हारा 


: [ खड़ी होकर ] मेरी पूजाका समय हो गया । मन्दिरमे _ a 
वेदपाठ आरम्भ हो गया । में जाती हूँ बेटा, पर तुझे ART 


सोभाग्य अटल eat, [ सीताका सुह ऊपर उठा- 
कर ] तेरे मुखपर तो इस आँधीकी छाया भी नहीं हे! 
इतना विष तू पी सकती है, चुपचाप ! 
[ राम उठकर वातायनके पास जाते हैं। प्रातःकालका 
प्रकाश धीरे-धीरे फल रहा Fl नेपथ्यसे पाठ सुन 
पड़ता है-- 
“भवा मित्रो न शेव्यो घृतासुतिविभुतद्यम्न एवया 
उ सप्रथाः । 
भ्रधा ते विष्णो विदुषा faak: स्तोमो यज्ञरच राध्यो 
हविष्मता ॥ १॥ 
यः पूर्व्याय वेधसे नवीयसे सुमज्जानये विष्णवे ददाशति । 
यो जातमस्य महतो महि ब्रवतूसेदु्वोभियु ज्यं चिदस्य- 
सतू ॥२॥ | 

शपथ है, मेरे आँसुओंकी शपथ है, बहुपर यह अन्याय न 
करना । तुझे गोदमें रखकर कौशल्याने कष्ट सहा हे लाल, 
वसिष्ठने नहीं । वसिष्ठका आदेश कोराल्याके आँसुओंसे 
वड़ा नहीं हो सकता । गुरु मातासे श्रेष्ठ नहीं हुँ बेटा ! 
भीखके लिए फैला मेरा आँचलू झटकार मत देना। 
सीता पवित्र हूँ, मेघमुक्त आकाशको तरह उसका चरित्र 
निर्मल हूँ। उसपर अविश्वास मत करना । [ चली 
जाती हे । | 


: [ रामके पास जाकर | महाराज ! 
: | घुमकर ] वियोगकी वेलाम तुम भी व्यंग करोगी सीते ? 


[ हाय पकड़नेको चेष्ठा करते हृ । ] सवका तिरस्कार 
राम सह सकता हे किन्तु तुम्हारी उपेक्षा" 


: [ हाथ छुड़ाकर | मुझे छना नहीं, मेरे शरीरके काजलसे 


तुम्हारे हाथ काळे हो जायेंगे देवता ! अकल्याणकी घूमशिखा- 
सी में केवळ तुम्हारे जीवनमें अन्धकार ही बिखेरने आई थी । 
मेरे चरित्रने तुम्हारी मर्यादाको वार-वार कसौटीपर रखा 
है स्वामी ! अव यह अमंगलकी अमावस्या सदाके लिए दूर 
होने जा रही हे । इक्ष्वाकुवंशका कलंक 


: [ जल्दीसे सीताका मुं ह बन्दकर उन्हें हृदयसे लगा लेते 


हैं | सीते ! रामकी हूदयवल्लभे ! [ करुण कण्ठ ] तुम 
तो ऐसा न कहो देवी ! तुम्हारी प्रेरणापर ही तो राम 
प्रजाको विष ज्वाळासे खेलने चला था । तुम्हीं उसे दुर्बल 
वनाओगी ? तुम्हारे काजलसे रामके हाथ काले हो जायेंगे ? 
अकल्याणकी घूमशिखा ?--कौन, मेरी सीता? क्यों 
नहीं आकाशसे वस्त्र फट पड़ता भगवान्‌ ? [ रोने लगते 

हें ] नहीं, ऐसा नहीं होगा । सीताका परित्याग नहीं 
होगा | 
[ लक्ष्मणका प्रवेश ] 


: सांरथिने रथ द्वारपर लाकर खड़ा कर दिया है भैय्या ! 
: तुम भी चलो लक्ष्मण ! अभी चम्पकारण्य चलना है, गुरु 


वसिष्ठके पास । उनका आदेश उन्हें लौटा देना होगा | 
सतीका परित्याग मुझसे न होगा । तुम लोग राज करो, 
प्रजा सन्तोषकी साँस ले । में अपनी सीताको लेकर चला 
जाऊंगा | 


: यह सव आप क्या कह रहे हैं भैय्या? आपने वचन 


दिया था कि अयोघ्याको अनाथ न करेंगे । 


: कहता तो हृ लक्ष्मण, महासती सीता मुझसे अलग नहीं 


हो सकती | सीतासे अभिन्न रामको लेकर प्रजा अयोध्याको 
कलंकरहित कँसे करेगी ? प्रभातकी इस मंगल-वेलामें 
प्रजाको सूचना पहुँचा दो, सोताविहीन राम राजाकी शव- 
यात्रामें सम्मिलित होनेका सुयोग उसे नहीं मिलेगा । सीता- 
का प्रेम, कौशल्याकी शपथ विजयी हों, राम सीताका परि- 
त्याग नहीं करेगा । 


: [ हषंसे ] ऐसा ही हो देव ! तो प्रजामें सूचना भेज हूँ ? 


[ जानेको उद्यत | 


: ठहरो लक्ष्मण ! प्रजाने सम्मिलित स्वरमें मेरे परित्यागकी 


माँग नहीं की थी। [ रामके पास जाकर ] कत्तव्यके 
Sa शिखरसे यह अधःपतन मर्यादापुरुष रामचन्द्रको 
शोभा नहीं देते। सीताके कारण तुम्हारी यह दुविधा 

अनुचित है स्वामी ! सीताको वया इतना अक्षम समझते 
हो ? तुम्हारे यश और मर्यादाके लिए सीता इतना-सा 
वलिदान भी नहीं कर सकती? तुम्हारा उज्ज्वल जीवन सदा 
गौरवसे वन्दनीय रहेगा | रामकी मर्यादाका इतिहास सीताके 
कारण कलंकित नहीं होगा । मलिन न हों। तुम्हारे पृण्यका 
सत्य जगत्के लिए आदर्श होगा । रामकी पूजा घर-धरमें 
होगी और उसके साथ ही मूल्य पायेगा मेरा मौन 
आत्मोत्सर्ग ! यही सीताका परिचय होगा । 


: [ रोते हुए ] किन्तु रामके जीवनमें धिक्कारकी होली 


सदा LT कर जळती रहेगी । रामका परिचय कया होगा 
देवी ? एक कायर जो मिथ्या निन्दासे डर गया । लोका- 
पवादने जिसे भयभीत कर दिया । स्वार्थी, राज्यका भूखा 
यशअन्ध पापी जिसने पत्नीका परित्याग. सहन किया 
किन्तु राज्यत्याग जो न कर सका । इस परिचयसे तुम 
प्रसन्न होगी देवी ? 


: विलम्व न करें भाभी, बहुत दूर जाना हे । दण्डकारण्यमें 


ऋषि वाल्मीकिके आश्रममें | 


: जानती हूँ भैया, चल रही हूं । [ रामसे | सीताके कारण 


तुम्हारे वंशकी पताका कभी लुंठित न होगी आर्यपुत्र । 
में पत्नी हूँ, पतिके सुखकी वाधक बनकर न :रहुंगी | तुम 
कष्ट क्यों पाते हो ? में तो स्वयं तपोवन जा रही हूँ । हंसो 
स्वामी ! क्या विदाके समय भी तुम्हारी हंसी मुझे न 
मिलेगी ? तुम्हारी हंसीकी एक किरण ही मेरे अन्धकारपूर्ण 
यात्रापथको आलोकसे भर देगी | अच्छा, विदा दो आर्य- 
पुत्र ! 

[ पाँव छुनेके लिए भुकती हैं तभी दुसरी ata उमिला 
आकर खड़ी हो जातो हैं। नेत्रोंमें Ala हैं। एक ग्रोरसे 
भरत श्रौर AACA श्राकर खड़े हो जाते हैं और भ्रपने 


आँसू पोंछते हैं । ] 


: [ उठकर ] चलो भैय्या लक्ष्मण [ art बढ़ती हैं । ] 


अरे, उमिला वहन ! पागल है क्‍या तू ? सूर्यवंशको प्रतिष्ठा 
रखना हमारा काम नहीं है क्या ? [ सरपर हाथ रखकर | 
यह रोना वन्द कर | 


: [ रोते हुए ] मुझे क्या कहती हो बहन ? मुझे आशीर्वाद 


दिये जाओ--- 


: रमणीके हृदयकी पीड़ासे विश्वकों अवगत कराओ वहन । 


नारीके सम्मानका परिचय नरको दो । आशीर्वाद देती हूं 
कि जब तक गंगा-यमुनामें जल रहे तब तक तुम्हारा सुहाग 
अचल रहे | | 

[ ग्रागे बढ़ती हैं, उमिला श्रांजल पसारकर प्रणामको 
मुद्रामे बेठ जाती हैं | ] 


: [ भरत और शत्रध्नको देखकर ] तुम लोग भी रो रहे 


हो ? देखो, मेरी आँखोंमें तो आँसू नहीं हैं भैया ! मनुष्य 
होकर रोना-- 


: सीते ! 
: आप क्या मानवी हैं भाभी ? तब फिर देवी किसको कहते 
हैं ? घरतीकी तरह इतना सहनेकी क्षमता और किसमें ह? : 
: रघुकुलकी लज्जा छिपनेको स्थान नहीं पा रही है भाभी! 

: [ मुसकराकर | धरती ही तो मेरी माँ है भेय्या भरत! 


और TACT, रघुकुलकी लज्जा मुझे सौंप दो न ! मेरे पास 
वह सुरक्षित रहेगी । चलो लक्ष्मण--अरे, आर्यपुत्रका 
आशीर्वाद मुझे नहीं मिला । [ जल्दीसे रामके पास जाकर 
बेठ जाती हैं, एक AA कोशल्या पुजा समाप्त करके 
शाती हैं। हाथमें डोलची है। | 


: पूजाके फूल लो तुम लोग ।--अरे, यह तुम छोगोंको क्या 


हो गया ? सबके मुखोंपर यह काली Bar 


: [ रामके चरणोंको धूल माथेसे लगाकर उठते हुए | 


अशान्ति-मूतिका अन्तिम प्रणाम स्वीकार करो आर्यपुत्र ! 
चलती हूँ । [ कोइाल्याको देखती हैं ॥ झुककर प्रणाम 
करतो हैं, फिर उठकर | चलो लक्ष्मण, माँके आँसू मेरे 
पावोंमें बेडी डाल देंगे | विदा अयोध्याके राजमहल ! विदा 
पुरजन-परिजन ! विदा जीवनके राग-रंग, यौवनके स्वप्न ! 
आज वन-गमनके समय सीता तुम सबसे अपने अपराधोंकी 
क्षमा माँग रही है । [ रो देती हैं, फिर बाहर निकल 
जाती हैं। पीछे-पीछे लक्ष्मण भी जाते हैं । ] 


[ भरत ग्रौर शत्रुघ्न भी ata पोछते हुए वाहर जाते हैं । 
कौशल्या एक क्षण निनिमेष देखती रहती हैं, TAT ही क्षण 
पुकार उठती हे--“तो यह खेल नहीं था बहू ? भोखक 
लिए फला मेरा ataw ater !” हाथसे डोलची छूट 
जातो है श्रोर मुछित होकर गिर पडती हें। उमिला 
सम्हालकर चौकीपर लिटाती हू, राम भी सहारा देते 
हे । राम उस शोर बढ़ते हे जिधर सीता गई हे, फिर 
हारके पाससे हो लोट a हे । करुण-रागिनी तीव्र 

हो जातो है। उमिला ग्रांचलसे कौशल्याक मुखपर 
हवा कर रहो हे, राम भ्राकर कोदाल्याके पाँवोंके पास 
TAIT बेठ जाते हें उमिला खड़ी हो जाती हं। | 


: सुना उमिला, रघुवंशकी लज्जा मेरी सीताके पास सुरक्षित 


रहेगी | महासतीने सूर्यवंशके मुखकी लाली मिटने नहीं दी 
उमिला ! नारीकी निष्ठाने नरकी लज्जाको बिखरने 
नहीं दिया । किन्तु--] वातायनकी झोर देखकर | तुम 
तो हँस रहे हो अंशुमाली | देवगणकी घृणाका सन्देश लेकर 
आ रहे हो ? रामके कण्ठकी ओर तुम्हारे अनल-कर बढ़ रहे 
हे ?''''नहीं नहीं भगवन्‌, दयाको भिक्षा मुझे मत दो। 
मेने एक पवित्र विश्‍वास, पुनीत प्रेमका गला घोंट दिया 
है, अनन्य समर्पणकी छाती क्षत-विक्षत कर दी हैं Aa । 
हृदयके भीतर ज्वालामुखी धधका दो चण्डिके ! अबाध 
यन्त्रणा दो मुझे ! उष्णरक्तकी उत्तप्त वेतरणीमें स्नान 
करके मेरा पाप सदेव मुझपर अट्टहास करता रहे! एक 
क्षणको भी रामको स्वस्ति न मिले |--माँ, माँ--तुम्हारी 
शपथ भी मेरी कठोरतासे टकराकर लौट गई । तुम्हारे 
आँसू भी पत्थरको पानी नहीं कर सके । स्वार्थ ऐसा 
ही कठोर होता है माँ, मुझे क्षमा करो। [ पावोंपर 
लोटने लगते हें । | 


* आर्यपुत्र ! 
: कुछ मत कहो उमिला ! रौरवके दाह और इमशानकी . 


ज्वालासे भी भयंकर इस दावामें रामको सुळगने दो। 
[ उठकर वातायनको श्रोर भागते हुए ] मत जाओ 
सीता । रुक जाओ सीते ! रामको तुम्हारी आवश्यकता | 


局 

है । मत जांओ देवी । मत--जाओ। [ हाथ उठाकर 
रोकनेको मुद्रा । करुण-रागिनीके साथ यवनिका मिलती 
है । राम वातायनको देहरीपर माथा टेक देते हें। 
staat कौदाल्याको सम्हालती हं । | 





दो 


[ दण्डकारण्यसें मर्हाष वाल्मीकिका ग्ाश्रम। गर्भवती 
महारानी सीताको श्रयोध्याका परित्याग किये लगभग 
सत्रह वर्ष हो गये हें ग्रौर तबसे वह महषिके भ्राश्रमनें ही 
दिन व्यतीत कर रहो हँ । Wa उनकी दो सुन्दर वर्चस्वी 
सन्तान हें, लव और कुश । 


HST पर, लगभग भ्रामने-सामने, दो कुटियाँ बनो देख पड़ती 
हें। पीछे वन-प्रान्तरको घृष्टभूमि है। दोनों कुटियोंके 
बीचमें, Ta गहराईको सीमाके पास, यज्ञकुण्ड बना 
gar है । कुटियोंके पाइवंसे झाने-जानेका मागे है । कुटियों 
पर लता-गुल्मोंका भ्राच्छादन है पौर दोनोंके आगे छोटे- 
छोटे बरामदे हें। एक कुटीमें agit स्वयं रहते हे, 
दृसरीमें सीता श्रपने पुत्रोंके साथ रहती हॅ । एक श्रोर 
झलगनीपर लव-कुदाके गैरिक-वख पडे हें। मर्हाषको 
कुटीके बरामदेमें एक छोटी चौकोपर कुछ पुस्तके और 
लिखनेका सामान देख पड़ता है, पास ही बांघम्बर बिछा 
है । उसके पास हो दोवटपर दिया जल रहा है। 


मच्पर बहुत मद्धिम प्रकाश हे, पृष्ठभूमिसे am 
सनकी सूचना देनेवाला प्रकाश फेल रहा है। यवनिका 
AVAL हरती है । समवेत स्वरोमे, निम्तांकित TS 
सुन पड़ता है । दो-तीन बार श्रावृत्तिहोतोहे!] O o 

a नो मित्रः शं वरुणः हां नो भवत्वणंसा । 
झं न इन्द्रो बृहस्पतिः शं नो विष्णुरुरुक्रमः ॥ 


À amis: [ लवके साथ प्रवेश करते हुए ] कुश अभी नहीं आया 
लव ? 


wa : [ वाल्मीकिके पास आकर उलाहनेके स्वरमें | आपने उसे 
बहुत सुकुमार बना दिया हे मर्हाष ! देखिए तो, इतनी 
अबेर हो गई और उसका स्नान समाप्त नहीं हुआ अभी | 


वाल्मीकि : [ बाघम्बर लपेटते हुए | आता ही होगा । [ सुसकरा- 
कर | संस्कार बहुत प्रबल होते हैं वत्स ! और साधनाका 
मार्ग बड़ा कठोर होता हे । 


हे : कोमल मार्ग हमारे लिए कहाँ खुला है मुनिवर ? वन- | 
वासियोंके संस्कार राजसी नहीं हो सकते। [ यज्ञकुण्डके पास 
जाता है। | 


वाल्मीकि : | बाघम्बर एक कोनेमें रखते हैं। ] किन्तु राजसी संस्कारों 
पर वनवासिंयोंके संस्कार कंसे विजयी होंगे, बेटा ? [ करुण 
स्वर | रामायणका प्रणयन करते समय तुम दोनोके वर्णन 
पर मेरी आँखें तमसाकी धारा बन गई है । आगे लेखनी 
` चली नहीं । 


ल्व : रामायणक्का प्रणयन आपने कैसे आरम्भ किया देव ? कया 
है उसमें ? | 
वाल्मीकि : वह कथा किसी दिन तुम लोगोंको सुनाऊंगा । [ इसी ; 
समय कुश स्नान करके गीले वरू हाथमें. झौर कन्धेपर | 
लकड़ियोंका Tex लिये ग्राता है भ्रौर पुश्वीपर पटक | 

वाल्मीकि : तो-चलो ।. [ बरामदेसे नीचे उतर शाते gl | पाठ 
_ समाप्तःकर लिया जाय । a | 


: [ बहींसे | व्यथाकी बात थी महर्षि ! जीवहत्या पाप है | 
: हाँ कुश, किन्तु व्याधके पापको परिभाषा दूसरी थी। 


: यह छन्द a 
: हाँ, अनुष्ट्प्‌ छन्द है यह । उस समय सरस्वती मेरी वाणी 


á > + 
Rte 

देता है। फिर वख सूखनेके सिए अलगनोपर डालने 
लगता है । वाल्मीकि उधर देखकर झपनी बात कहते 
रहते हें AC कुशा बीच-बीचमें उधर सुन लेता है। ] 
तमसा नदीके तीरपर क्रोञ्च पक्षीका एक जोड़ा किलोल 
कर रहा था । व्याधके तीरने एक पक्षीको मार डाला | 
मुझे बड़ी व्यथा हुई लव, लगा कि वह वाण मेरे हृदयमें 
ही विघा है । 

















मुझ जैसे अधम दस्युका हृदय भी जिस दृश्यसे टूक-टूक होने 
लगा, व्यावका वह केवल मनोविनोद था। मेरे मुंहसे सहसा 
ही निकल पड़ा--“मा निषाद प्रतिष्ठां त्वमगमः शाइवती 
समाः । यत्क्रोञचमिथुनादेकमवधीः काममोहितम्‌ ॥ 


पर उतर आई थी वत्स ! उसी समय भगवानका आवि- 
भाव हुआ और उन्होंने मुझे आशीर्वाद दिया-तुम्हें वानब्रह्म- 
का साक्षात्कार हुआ है । अव्याहत, आर्ष दृष्टि प्राप्त 
हुई है तुम्हें तुम आदि-कवि बनो, रामचरितका आख्यान 
विश्वके लिए सुलभ करो । तभी मेने दाब्दब्रह्मके अव- 
तारभूत रामायणका प्रणयन आरम्भ किया बेटा । 


में प्रस्तुत हूँ मुनिवर ! y 


६० | भूमिजा 
[ सीता अपनी कुटीसे निकलकर बरामदेके WAT लगकर 


खड़ी हो जाती हें। | 
सीता : वेटा लव-कुश ! 
ल्व : माँ ! तुम स्नान कर आई ? 


वाल्मीकि : प्रातःकाल हो गया वत्स, भाताको प्रणाम कर आओ। 
[ लव-कुश पहले वाल्मीकिको प्रणाम करने लगते हें, 
वाल्मीकि रोक देते हें। | 


वाल्मीकि : सीता तुम्हारी जन्मदात्री है । वाल्मीकि प्रणामका पहला 
अधिकारी नहीं हो सकता । माताका आसन Tet ऊंचा 
हुँ बेटा । 

सीता : [ जेसे कुछ स्मरणकर चौंक जाती हें | माताका आसन 
गुरुसे ऊंचा है ? कहते वया हैं पिता ? 

वाल्मीकि ४ आश्चर्य क्यों होता है बेटी ? 


[ लव-कुश आकर सीताका चरण-स्पर्श करते हे, सीता 
उन्हें हृदयसे लगा लेती हैं । ] 


सोता : [. करुण कण्ठ ] जियो मेरे छाल ! सीताका कलंक तुम्हारी 
हॅसीको मलिन न होने दे। [ वाल्मोकिसे ] इन फूल-से 
राजकुमारोंको जंगलमें लकड़ी बीनते देखकर भी कह सकते 
हो पिता, माता गुरुसे बड़ी है? राजमहलोंकी रानीको 
आश्रमकी तप-कठोर संन्यासिनी बना दिया आप लोगोंने, 
अब भी कहते हो कि माताका आसन गुरुसे ऊँचा है ? 


वाल्मीकि : बेटा लव, दण्डनीतिका वह सूत्र तुमने कण्ठस्थ कर लिया d ; 
नहीं न ? अच्छा जाओ, याद कर डालो । मुझे यहाँ कुछ 

काम है । कुश बेटा, धनुषकी NASA तुम्हारी प्रतीक्षा 
कर रही है । प्रातःकालका अभ्यास अच्छा होता है | 


: चलो लव, हमलोग चलें | पिता जब हटाना चाहते हैं तब 
एसा ही कहते हैं । 
: चलो भैय्या । माँ, तुम भी चलो न हमारा अभ्यास देखने ! 



















: तुमलोग चलो, में आती हूँ । [ लब-कुश चले जाते हैं। ] 
कवतक इन्हें WAN रखोगे पिता ? इन्हें बता दो न कि 
इनकी माता कलंकिनी है । इनसे कह दो देव, कि यह 
उस नारीकी सन्तान हैं जिसे नरने हाथ पकड़कर घरसे 
निकाल दिया था । यह उस माँके अभागे लाल हूँ जिसकी 
वोखमें पिताने लात मार दी थी । 

: सीता ! बेटी ! 

हाँ देव ! इनके साथ कवतक छल करूं ? सीताका लुटा 
हुआ दर्प, छिना हुआ गौरव और मिटा हुआ आत्मविश्‍वास 
अव छलका बोझ अधिक नहीं सम्हाल सकेगा | माँको 
वेदना संयमको खा जाना चाहती है पिता ! नहीं जानती 
आँघीके इस वेगको कबतक रोक सकूंगी । एक दिन उन्मत्त 
प्रभंजनसे हारकर सब कुछ तोड़-फोड़ कर चळ दूँ तो उस 
दिन मेरी विद्रोहिणी नारी सबकी घृणा सह छेगी। किन्तु 
तुम उसे अवनी करुणाका जळ ही देना देव ! 


[ सीता पुनः, जिस कुटीसे निकली थीं उसके, भीतर चली | 
जाती हें । मंचपर प्रकाश फल गया है। वाल्मीकि. 
दियाको हाथसे gat देते हें भौर कहने लगते हे 

वासन्ती 
वाल्मीकि 
वासन्ती 

वाल्मीकि 


वासन्ती 

: उसदिन को प्रतीक्षा तो यह बूढ़ा वाल्मीकि भी कर रहा है - 


सीता । वाल्मीकिको रामकथा तबतक अधूरी रहेगी। 
जबतक नारी-निर्यातनका इतिहास उसकी लेखनीसे सजीव 
नहीं हो उठता, उसे सन्तोष नहीं होगा । वाल्मीकिको . 
नारीके अधिकारकी प्रतिष्ठा करनी है । नारीके आत्म- 
सम्मान और यशको समाजके मन-देशमें गौरवके आसनपर 
अधिष्ठित करना है । वह तुम्हारे ही माघ्यमसे तो होगा 
बेटी ! तुम हार मान लोगी तो संसारकी स्त्रियाँ लज्जा 
छिपानेको कहीं ठोर नहीं पायेंगी। [ पोथी-पत्न समेटने - 
लगते ह । ] 

[ वासम्तोका प्रवेश । वाल्मोकिका श्रन्तिम वाक्य सुन 
लेती है । | 


: [ प्रणाम करके ] प्रणाम करती हूँ मुनिवर ! आप कब 


आये ? 


: ओह, वासन्ती ? अयोध्या क्या यहाँ है बेटी? कल बहुत 


रात गये लोटा । 


महाराज रामचन्द्र तो कुशळसे हैं न ? सुना है, वह अश्व- 


मेघ यज्ञ करनेवाले हैं । 


: चक्रवर्ती सम्राट्‌ होनेकी इच्छा राजाका स्वाभाविक धर्म है। 


में उन्हें आशीर्वाद देने गया था । 


* अच्छा किया भगवन्‌ ! आपके आशीर्वादने सखी सीताकी 


रही-सही आशाका गला घोंट दिया । सीताकी लज्जा अब 
मरण-शय्या तक उनके अंचलसे लिपटी रहेगी । [ रोने 
लगतो हे । | 





श वाल्मीकि 


वासन्ती 


वासन्ती 

पागल न बनो वासन्ती | संसारकी कोटि-कोटि स्त्रियाँ 


सीताको देखकर अपनी मिथ्या लज्जा सहनेकी शक्ति 
पायेंगी । सीताने आशा ही कव की थी वासन्ती ? उसने 
अन्यायके आगे घुटने नहीं टेके, अत्याचारके आगे माथा 
नहीं झुकाया, मिथ्याके आगे सत्यकी प्रतिष्ठाके लिए भीख- 
को झोली .नहीं फँलायी। तभी तो वह इस रूखे-सुखे 
वृद्धका स्नेह पा सकी है वेटी। गृहत्यागी वाल्मीकि भी 

गृहस्थकी ममतासे चंचल हो उठा है । [ करुण स्वर ] 

सीताका साधन-कठोर यौवन और लव-कुशका तपसे शुष्क 

वना वचपन मुझे एकवार फिर संसारकी ओर लौट जानेका 

संकेत देता है वासन्ती ! 


: [ उत्साहित | तो फिर लोट चलिए मुनिवर ! सीताको 


इस अगौरवसे TARY | महाराज रामचन्द्रके दूसरे विवाहसे 
सीताका हृदय खण्ड-खण्ड हो जायगा । यह आघात सीता 
केसे सहेगी भगवन्‌ ? 


: महाराज रामचन्द्रका दूसरा विवाह ? यह तुमने कहाँ सुना 


वासन्ती ? रामचन्द्र दूसरा विवाह करेंगे ? सूर्य परिचिमसे 
उदय होने लगेगा, आकाश घरतीपर आ रहेगा, चन्द्रमासे 
अमृतके स्थानपर आग वरसने लगेगी वासन्ती। अकल्याण- 
की उस घड़ीमें प्रलय हो जायगा | ऐसी अनहोनी घटना 
त्रिकालमें भी असम्भव है | 


: क्षमा करें देव, पर विशवास करनेको जी नहीं चाहता । 


किस क्षण कोन-सा असम्भव पुरुषके लिए सम्भव बन 


जायगा, हम अभागिनी नारी यह क्या जानें ? हमारा काम _ 
तो पुरुषके पागछपनको दुलराते रहना है। चुपचाप, बिना | 


- 
PP 

वाल्मीकि 


वासन्तो 





: हाँ पिता ! हमारा भाग्य पुरुषकी दयापर निर्भर 21 

मुंह खोले, मार खाकर उन्हीं चरण-कमलोंको सुहलाते . 


रहना हमारा धर्म है | 


: वासन्ती ! [ ata पोंछते ह ] 


नारीका सुहाग नरकी करुणा और उदारताके पावों तले 
सिर घुन-घुनकर मरता रहता हे । [करुण कण्ठ ] संसारमें 
निष्ठाका मूल्य क्या उपेक्षा ही है देव ? समर्पण कया घुणासे 
ही भीख माँगेगा ? नारी क्या नरके अहम्‌ पर बलिदान 
ही होती रहेंगी ? महाराज रामचन्द्र जव सती-साघ्वी सीता- 
का इतना अपमान कर सकते हैं तव संसारके साधारण 
लोगोंको कैसे दोष दिया जाय ? 


: पर्चात्तापमें राम पागल हो रहे हैं वेटी ! प्रायर्चित्तकी 


आगने उन्हें जला डाला है । तुम देखतीं वह मुख, नीलोत्पल- 
दलकी तरह खिले उस आननपर चिन्ता और र्लानिकी 
छाया रात-दिन डोलती रहती है । उन्हें एक क्षणको भी 
शान्ति नहीं, उद्देलित gadè अविराम वात्याचक्रने उनके 
जीवचकी सुख-शान्तिको उड़ाकर न जाने कहाँ दूर फेंक दिया 
हे । मेने तो अपनी आँखोंसे देखा वासन्ती, पुरजन,परिजनसे 
भरेपुरे अयोब्याके उस राजमहलमें राम निरानन्द, अकेला 
जीवन विता रहे हैं । छोगोंकी हँसी उनके मुखपर मुसकान 
Tel लाती, लोगोंका कोलाहल उनकी एकान्त समाधिमें 
वाधा नहीं लाता । उन्हे देखकर करुणा होती है। - . 


: | अविचलित ] चक्रवर्ती सम्राटका जयघोष उनकी समाधि 
भंग करेगा मुनिवर ! अश्वमेध यज्ञके समय पाइर्वमें 4 x 











वाल्मीकि 


वासन्ती 


वासन्ती 


:.[ साइचयं ] तब अश्वमेध यज्ञ होगा कंसे ? ग 

. दूसरी महारानी उनके एकान्त जीवनको फिर हंसी और 


सुख-शान्तिसे भर देंगी । 


: फिर तुमने वही वात कही वासन्ती ? सीताके स्थानपर 


दुसरी रानी महारानी बनेगी ? ऐसा नहीं हो सकता | 


: हो क्यों नहीं सकता ? जिस आसन परसे सीता तिरस्कारके 


साथ हटा दी गईं उस आसनपर दूसरी नारी सम्मानके 
साथ प्रतिष्ठित भी तो हो सकती है । एकका विष दूसरेके 
लिए अमृत वन जायगा पिता । अयोध्याकी प्रजा प्रसन्न 
होगी, रामचन्द्रको मर्यादाका यशगान संसारम व्याप्त हो 
जायगा | [ कुछ सोचकर ] अश्वमेध यज्ञ विना स्त्रीके 
सम्पूर्ण नहीं होता मुनिवर ! 

[ एक ग्रोरसे लूव-कुश प्रवेश करते हें, वासन्ती श्रौर 
वाल्मीकिको देखकर ठिठकते हे, फिर सीताको Fete 
भीतर प्रवेश कर जाते Fl मंचपर प्रकाश पुरा फल 
गया हे । | 


: मुझे भो यही सन्देह था बेटी । 
: तो अब उस सन्देहको सत्य बनते देखिए पिता ! 
: वह दिन देखनेके पूर्व यह बूढ़ा संसारसे उठ जायगा 


वासन्ती ! महाराज रामचन्द्र चक्रवर्ती सम्राट्‌ होंगे, अदव- 
मेघ यज्ञ होगा किन्तु महारानी सीताके पवित्र आसनपर 
दूसरी नारीके अपवित्र चरण नहीं पड़ेंगे। महारानीके 
मर्यादाकी रक्षा होगी । 


रांमचन्द्रकी सहधमिणी इस यज्ञमें कौन होंगी ? 


| 
| 
| 

: रामचन्द्रको सहधमिणी सीता ही तो होंगी वासन्ती । इतनी - 


क्षमता और किसमें है ? 


[ इसी समय सीता झन्दरसे निकलती हें, वाल्मोकिकी 
बात सुनकर चोंकती हें, फिर बेठ जातो हैं। ] 


: [ सीताके पास जाकर ] सुनती हो सखी, पिताको वातं ? 


महाराज रामचन्द्र अश्वमेध यज्ञ कर रहे हैं और उसमें 
उनकी सहघमिणी होगी तुम । हे न हँसीकी वात ? कहाँ 
अयोध्या और कहाँ दण्डकवन ! कहाँ अयोघ्याका राजमहल 
और कहाँ AT वाल्मीकिका आश्रम । स्वप्न तो नहीं देख 
रहे हैं भगवन्‌ ? 


: स्वप्नमें भी वाल्मीकि मिथ्याका सहारा नहीं लेगा वासन्ती । 


अश्वमेध यज्ञमें महाराज रामचन्द्रकी सहधमिणी होगी महा- 
रानी सीताकी स्वर्ण-प्रतिमा | 


[ सीता चॉककर वाल्मीकिको ओर देखती हें, फिर चेसी 
ही निशचल बेठी रहती हें । | 


: सीताकी स्वर्ण-प्रतिमा ? अक्वमेध यज्ञकी सहघमिणी ? 


: कोन-सा असम्भव किस क्षण सम्भव वन जाता है, तुम 
- जानना चाहती थीं न ? सुना था कभी यह ? रामको a- 


कठोर मूति देखनेसे ही काम कैसे चलेगा बेटी, फलोंसे मदु 
उनके हृदयकी कोमलता कौन देखेगा ? सीताको निर्वासन- 
का दण्ड देनेवाळे हाथ ही तुमने देखे । उन काँपते हाथोंको 
नहीं देखा जिनसे aag वर्षो तक रामने सीताकी स्मति 
अपन हूदय-मन्दिरमें दवाये रखा था । कर्तब्य ही मनुष्यका 
पूरा परिचय नहीं है वासन्ती । 

: [ प्रसत्ततासे गद्गद सीताके पास जाकर ] राम दूसरा 


विवाह नहीं करेंगे सखी ! [ सीताको हिलाकर ] सुनती 
हो सखी, रामके पास तुम्हारा स्थान सुरक्षित है । 


: [ वहोंसे | आप सच कह रहे हैं पिता ? कर्त्तव्य ही क्या 


मानवका सम्पूर्ण परिचय नहीं है ? 


: झूठ क्‍यों कहूँगां बेटी ? अश्वमेध यज्ञकी बात सुनते ही में 


आशंकासे काँपने लगा था । अयोध्याकी यात्रा क्या सहज 
थी ? में भी जानता था बेटी कि अश्वमेध यज्ञ सहधमिणीके 
विना सम्पूर्ण नहीं होता"''[ कुछ सोचकर ] वंसिष्ठसे 
मुझे डर लगने लगा था। 


: गुरु वसिष्टसे डर ? क्‍यों पिता ? 
: तपस्वी होनेके साथ वह महाराज रामचन्द्रके कुलगुरू जो 


हैं! आश्रमका शान्त जीवन राजमहलोंके कोलाहलमें 
अपना सन्तुलन खो देता Sl वसिष्ठका आदेश सदा 
नोतिसंगत ही नहीं होता । शूद्र पत्नीका अभिशाप व्यर्थ 
नहीं जायगा वासन्ती ! 


: [ चौककर ] शूद्र पत्नीका अभिशाप ? कंसा अभिशाप 


पिता ? 


: तुमने सुना नहीं सीता ? दक्षिणमें शँबलपति शूद्वराज दाम्बूक 


कठोर तपस्या कर रहा था । [ लव-कुश बाहर भरते हे, 
ait सीताके पास खड़े हो जाते हे । | रामके दरवारमें 
एक ऋषिने “जाकर याचना की कि उनका पुत्र मर गया 
है । वसिष्ठने रामको उस शुद्रराजका वध करनेका आदेश | 
दिया । वसिष्ठके मतसे शूद्रका वेदपाठ और धर्माचरण ' | 

अन्याय हे | 

: [ साश्चर्यं | शूद्रको वेदपाठका निषेध है? किस शास्त्रमें 


ऐसा लिखा हे ? 


: [ वाल्मीकिके पास आकर ] तव क्या हुआ पिता ? 
: वसिष्ठने ब्राह्मण-पुत्रके मरनेका दोष शम्वूकको दिया । 


रामचन्द्रको अयोध्यासे पञ्चवटी आना पड़ा शम्वूकका वध 
करने । किन्तु निरपराध तपस्वीकी मृत्यु उसकी पत्नीसे 
सहन नहों हुई बेटी ! 


: हो भी नहीं सकती देव ! आँखोंके सामने पतिकी हत्या 


सहन करनेवाली स्त्री अभी जन्म नहीं ले सकी है 1— 
[ काँपकर ] तो उन्होंने शम्बूकको मार डाला ? 


: हाँ बेटी ! शम्ब॒कके तर्क, उसकी पत्नीके आँसू, सब व्यर्थ 


गये । चिदानन्द, विराट्‌ ब्रह्ममें लीन तपस्वीके मनने 
किसी तरह यह स्वीकार नहीं किया कि उसने अधर्म किया 
है । रामचन्द्रने शम्वूकका सिर काट डाला । 


: | मुह ढाँपकर ] हे भगवान्‌ !--यह तुमने क्या किया मेरे 


देवता ? 


* इतना बड़ा अन्याय ? शम्बूककी तपस्याका यह पुरस्कार ? 


कायर, कापुरुष-- 


रामचन्द्र राजा हैं या हत्यारे ? वृद्ध तपस्वीपर हाथ 


उठानेके पहले ही उनपर वस्र क्‍यों नहीं गिर पड़ा ? 


: [ मु हपरसे हाथ हटाकर चीख़ उठतो हैँ] कुश ! लव ! 


बेटा ! 


: और आप कहते हैं भगवन्‌ कि रामचन्द्रकी वज्ञ-कठोर मूर्ति 


देखनेसे काम नहीं चलेगा | वह मर्यादापुरुषोत्तम gl 

: में कुछ नहीं कहता वासन्ती । आगे आनेवाला कल ही इन 


प्ररनोंका उत्तर देगा । मनुष्य होकर मनुष्यका विचार करने- 
का अभिमान वाल्मीकिके पास नहीं है । 


* आप शूद्र-पत्नीके अभिशापकी बात कह रहे थे पिता । 
: पतिकी हत्याके समय पत्नीके मुखसे वरदान तो नहीं निक- 


लेगा बेटी ! शम्बूककी पत्नीने रामचन्द्रको झाप दिया कि 
वह आजीवन नरकानलमें पल-पल जळते रहेंगे। इस 
जीवनमें उन्हें कभी शान्ति नहीं मिलेगी । 


[ बाहरसे स्वर ग्राता है-'महषि, श्राप भ्रा रहे हे न ?” 
वाल्मीकि उत्तर देते हं--'आ रहा हें भाई, आ रहा 


v 


gr] 


: वासन्ती ! सोता अधीर हो रहो हे । उसे आइवस्त करो । 


बाहर ऋषि लोग मेरी प्रतीक्षा कर रहे हैं । में चलता हे । 
राम दण्डकारण्य तक तो आये ही हैं । सम्भव है, इघर भी 
आ जायें । 


[ खड़ाऊं पहनकर प्रस्थान । | 


: [ सीताके पास जाकर ] प्रसन्न होओ सखी । महि 


वाल्मीकिने बड़ी भारी आशंका दूर कर दी । अश्वमेध यज्ञ- 
की बात सुनकर में विचलित हो उठी थी । स्वर्ण-प्रतिमाकी 
कल्पना तो अद्भुत हे सीता ! रामचन्द्र एक बहुत बड़े 
अपराधसे मुक्‍त हो गये | 


: तपस्वीकी पत्नीका अभिशाप तुमने सुना वासन्ती ? आर्य- 


पुत्रको एक पलके लिए भी शान्ति न मिलेगी । तपस्वीकी 


साध्वी स्त्रीने उन्हे नरक-भोगका दण्ड दिया है। स्वयं उके | 

पुत्र Ge At, तुम लोग बाहर जाकर Aer वेटा! _ 
[ लव-कुश सीताको ओर देखकर बाहर जाते हें ] इन 
अवोध वालकोंको अपने पिताका नाम भी नहीं मालूम हे । 
में इनकी माँ हूँ पर इनके सामने उनका नाम लेनेमें 
लज्जासे धरतीमें गड़ जाती हूँ । इतना बड़ा दुर्भाग्य संसारमें 
किस माँका होगा वासन्ती ? 

[ इसी समय कुमार चन्द्रकंतु और एक सेनिक दबे पाँच 
प्रवेश करते हें, सीता We वासन्ती उन्हें नहीं देख ., 
पातीं । | 


: सौभाग्य कहो सीता ! सत्रह वर्षोके वाद सुयोग आया है । 


महाराज रामचन्द्र दण्डकारण्य आये हैं। उनका दर्शन 
न करोगी ? अयोध्याकी प्रजा अपनी महारानीका स्वागत 
करेगी | 


: सीताका यही परिचय तुम्हें मिला वासन्ती ? तमसामं अभी 


जरू हे । [ खड़ी होकर | सीता लोट जायेगी अयोध्या ? 
अयोध्याको प्रजाके स्वागतमें कहीं किसी कोनेमें व्यंग 


'नहीं SAAT रहेगा ? मनुष्यका स्वभाव क्या बदल जायेगा ? 


नहीं-नहीं वासन्ती । राजमहलू सीताके लिए अब सपना 
हे । अगर आश्रम भी शरण छीन लेगा तो सीता तमसामें 
कूद पड़ेगी, धरतीमें, माँकी गोदमें समा जायेगी । 


[ सीता जल्दीसे पनी कुटीमें चली जाती हें, पीछे-पीछे 
वासन्ती जाती है । नेपथ्यसे स्वर ग्राते हॅ--'यह जो 
घोड़ा है, यह विजय-पताका और यह बीर सिंहनाद . 
यह सब सातों लोकोंमें अद्वितीय नीर, रावण कुलका 
सहार करनेवाले श्रीरामचन्ब्रके हें ।' ] 


f 

: [amt बढ़कर चिन्तामग्न चखकेतुसे ] व्यर्थ है यह सब 


स्वामी ! हमारे ऊचे-ऊचे बोलोंका उन तापस-क्रुमारोंपर 
कोई प्रभाव नहीं । 


: [ सहसा हो रोककर | में सोच रहा हूँ सैनिक, यह दोनों 


स्त्रियाँ कौन थीं ! 


: स्त्रियां? ओः .! यह स्त्रियां ! यह तो वन है, यहाँ तो 


तपसी लोग रहते ही हैं । होंगी किसी आश्रमकी देवियाँ । 


: तुमने सुना नहीं सैनिक, वह देवी सीताका नाम ले रही 


थीं ! यह तो महषि वाल्मीकिका आश्रम हे, . देवी सीताने 
यहां शरण ली थी। मुझे विश्वास है सैनिक कि उन 
स्त्रियोंमेंसे कोई स्वयं देवी सीता थीं ! 


१ कहते क्या हैं देव ? 
: हाँ सैनिक, aag वर्षोकी लम्बी अवधिके बाद उन्हे पह- 


चानना क्या सहज है? मेरा तो तब जन्म भी नहीं हुआ 
था । तुम भी तब हमारी सेनामें नहीं थे.। हमने उन्हें देखा 
नहीं है । fare ही केवल परिचय है | 


: फिर भी आपको विश्वास होता हे कि वह देवी सीता थीं ? 


: एकने पूछा-महाराज रामचन्द्र दण्डकारण्य आये हैं, 


उनका दर्शन न करोगी? दुसरीने उत्तर दिया--राजमहल 
सीताके लिए अब सपना है । अगर आश्रम भी शरण छीन - 
लेगा तो सीता तमसामें कद पड़ेगी, धरतीमे समा जायेगी । 
इतना तेज देवी सीतामें ही तो हो सकता है सनिक lo 


मै कुटीके द्वारसे पुकारता हूँ, सम्भव है देवी फिर दशन ag 


दें और मेरे प्रश्‍नका उत्तर मिल जाय | 

: धोखा भी हो सकता है स्वामी ! व्यर्थके कुतूहलमें पड़कर समय 


नष्ट न करें महाराज रामचन्द्रको कल ही सूचना जा चुकी 
है, वह आते ही होंगे । अश्वमेध यज्ञमें बाधा उनसे सहन 
न होगी !"'''कितनी छज्जाकी बात हे स्वामी ! महाराज 
रामचन्द्रका दिग्विजयी अश्‍व दो साधारण तापस-कुमार 
पकड़ लें और दो दिन तक प्रयत्न करके भी हमारी सेना 
उसे Set न सके ! कयां कहेंगे महाराज ! 


: चन्द्रकेतु लक्ष्मणका पुत्र है सैनिक ! युद्धसे मुंह मोना 


वह नहीं जानता । किन्तु इन दोनों वालकोंके विरुद्ध 
शस्त्र उठाते हुए हाथ काँपने लगते Fl न जाने छातीके 
अन्दर क्या होने लगता Sl लगता है, जैसे कोई अपराध 
कर्‌ रहा हें । करसे देख रहा हूं कि इनके सामने आते ही 
मे दुर्बळ होने लगता हूँ । 

[ सहसा हो इात्रुष्नका प्रवेश । ] 


* तुम कायर हो चन्द्रकेतु ! इसीलिए तुम्हें भेजा गया था ? 


सूर्यवंशके मानकी रक्षा तुम यही दुर्बळ हृदय लेकर - 
करोगे ? मुझे तुम्हारे ऊपर लज्जा आती है । 


: यह आप कह रहे हैं तात शत्रुघ्न ! चन्द्रकेतुके वाहुओंकी 


शक्ति आपने नहीं देखी? उसकी वीरताका आपको 
प्रमाण चाहिए ? 


: तब फिर यह दुर्बलता क्यों ? युद्धमें बालक और स्त्री 


अबध्य होते हैं किन्तु जब वालक अपनी मर्यादा खो देः. 
तब उसे दण्ड देना ही पड़ता हे । 


: [ भ्रपनो तलवार इत्रुध्नके सामने बढ़ाकर ] तब यह दण्ड 


आपके ही हाथों मिले । चन्द्रकेतु विवश है तात eag 

लगता है जैसे में अपने भाइयोंपर तलवार उठानेका अप- 
राध कर रहा हें । उन दोनों बालकोंकी दृष्टिके आगे मैं 
मंत्रमुग्ध-सा ठगा रह जाता हूं | तलवार हाथसे sed 
लगती है | 

सेनिक : कल आपने देखा नहीं स्वामी कि हमारी सेना उनके तीरां 
की मारसे कसे भागी थी? उन्हें वालक कहना उनका 
अपमान करना है । वह तो युद्धकी विद्यामें हमारे भी 

| गुरु हैं । 

| शत्रुन : तब हम भैयाको क्या उत्तर देंगे चन्द्रकेतु ? दो वालकोंसे 

र हम पराजित हो गये, यह सुनकर वह प्रसन्न होंगे ? अपने 

सामने उन दोनों वालकोंको गर्वोन्चत खड़े देखकर वह हमें 





क्षमा करेंगे ? 

चन्द्रकेतु : करेंगे । महापराक्रमी रामचन्द्रको सेनाके आगे छाती खोल- 
कर खड़े होनेवाले बालक साधारण नहीं होंगे । उनकी स्पदर्घा 
पर महाराज स्वयं चकित होंगे | 
[ एक आरसे महषि वाल्मीकि अर रामका प्रवेश ।. 
रामक हाथमें धनुष है। | 

राम : मैं उन बालकोंको देखना चाहता हूँ मह॒षि ! दण्डका रण्यमें 
जुम्भक अस्त्रोंका प्रयोग करनेवाले यह बालक मेरे लिए 
कुतूहल बन गये हँ । शत्रुघ्न, कहाँ हैं वह तेजस्वी वीर ? 

Sides : में देखता हूँ भैया [ बाहर जाते ह । ] 

[ सैनिक भी श्रभिवादन करके जाता है । ] 

वाल्मीकि : देख लेंगे महाराज रामचन्द्र ! कुछ घड़ी वनका आतिथ्य 
ग्रहण कीजिए । आश्रमको धन्य की जिए bee 





बाल्मीकि 
राम 


वाल्मीकि 
राम 

: पातकी, पत्नीहन्ता XI 
: पत्नीहन्ता ? 
: हाँ महपि ! पत्नीहन्ता रामके स्पर्शसे आश्रमका पवित्र 


अंचल कलुषित हो जायगा । वनके शान्त जीवनमें आग 
लग. जायगी | उसको छायासे भी घृणा करो भगवंन्‌ ! 


: तुम मर्यादापुरुषोत्तम हो राम, यह न भूलो । 
: वह केसी मर्यादा है महषि, जिसकी राक्षसी भूख अनन्त 


प्रेमके हृदयमें GA मारकर भी शान्त नहीं होती ? फूल- 


' को पाँवसे कुचल देनेमें कौन-सी मर्यादा है? बीनकी 


रागिनीका गला घोंट देनेमें किस मर्यादाका परिचय है? 
अखण्ड पवित्रताको पंकिल कर देनेमें कहाँ मर्यादा छिपी 
हे ? पत्नीका परित्याग पतिके लिए मर्यादा है महषि ? 
स्त्रीके प्रति पुरुषका कर्तव्य क्या कुछ नहीं है? पत्नी 
क्या पतिकी सम्पत्ति है नारी क्या इतनी अपदार्थ, इतनी 
असहाय हे ? 

महाराज ! 


: में अव भी राजसिंहासनपर क्यों बैठा हूं महषि ? राजदण्ड 


का अभिमान मुझे नहीं चाहिए। रत्न-जटित राजमुकुट मेरा 
मुंह चिढ़ाता हैं । राजतिलक नहीं, जैसे मेरे मुंहपर किसी 
ने आमावास्याका अन्धकार मल दिया हो ।"**सीताने मुझे 
एकान्त प्रेम दिया था महपि, ऐसा प्रेम जिसकी तुलना इस 
विश्व-ब्रह्माण्डमें नहीं है । कर्ततव्यके सूखे, नीरस बंजर 
उस प्रेमने रसकी गंगा बहा दी थी frag किन्तु मैंने अपने 
हाथों रसका वह उत्स-मुख बन्द कर दिया भगवन्‌ ! तभी 


कहता हूँ, राम पत्नीहन्ता है । उसके नाममें भी पाप है । hal 


r 

वाल्मीकि : राम चक्रवर्ती सम्राट हे । उनके पुण्यका जयघोप संसारमें 
व्याप्त होगा । 


. A 2 ~ 


राम : वह भी कहाँ हुआ महषि ? रामके क्षत्रियत्वकी wei 
आश्रमवासी दो बालकोंसे पराजित हो गई । अछ्वमेध 
'यज्ञका अभिनय दो तापस-कुमारोंने विफल कर दिया । 
अयोष्याका सिंह आश्रमके मृगछोनोंसे हार मान गया । 
चन्द्र केतु, वुलाओ उन वालकोंको | उनका साहस मुझे 
चकित कर रहा है । देखना चाहता हूँ वनकी वह विभूति 
जो राजमहलूकी राजनीतिको चुनौती दे रही है। तुम भी 
उनसे हार मान गये चन्द्रकेतु ? 


चन्द्रकतु : मेरे हाथ ही नहीं उठते महाराज ! 


राम : तुम्हारे हाथ नहीं उठते ? रामका पथ अवरुद्ध करनेबालों 
के विरुद्ध सूर्यवंशके गौरवका हाथ नहीं उठता ? कहते 
वया हो चन्द्रकेतु ? रामकी सेना दो नन्हें बालकोंसे परा- 
जित हो जायेगी ? रामबन्धु शत्रृष्त और लक्ष्मण-तनय 
चन्द्रकेतुका वीरत्व वनवासी दो अबोध शिशुओंकी क्षमाका 
भिखारी होगा ? छिः, रामको यह सव सुननेका अभ्यास 
नहीं है चन्द्रकेतु | जाओ, यह कायर मुख रामके विजयो- 
त्सवको मलिन कर देगा | 


चन्द्रकंतु : [ अभिवादन करके जाते-जाते ] जा रहा हूँ महाराज ! 
बड़ोंके सामने अविनय मैंने नहीं सीखा। किन्तु उन | 
बालकोंके सामने आप भी दुर्बल हो जायेंगे । दण्डके लिए 

उठा हुआ हाथ" STE RAN 


राम : चन्द्रकेतु ! 

* महाराज, चन्द्रकेतु हिमालयसे चुनौती ले सकता है किन्तु 


फूलको पाँवसे नहीं कुचल सकता । मुझे लगा देव कि मैं 
जैसे अपने ही भाइयोंपर शस्त्र उठा रहा हूँ ! [ जाता है।] 


: चन्द्रकेतु ! ठहरो चन्द्रकेतु ! सुना महषि, चन्द्रकेतुने क्या ४ 


कहा ? ऐसा उसने क्यों कहा ? यह कैसा संकेत था देव ? 


: अभी समय नहीं आया था रघुराज किन्तु चन्द्रकेतुके हृदयने 


सत्यका दर्शन पा लिया ।--सत्रह वर्षो पूर्वका एक अँधेरा 
प्रभात तुम्हें स्मरण है राम ? 


: अंधेरा प्रभात ! सत्रह वर्षो पूर्वका एक अँघेरा प्रभात ? 


आप तो पहेलियोंमें बातें कर रहे हैं भगवन्‌ ! मेरी बुद्धि 
भ्रमित हो रही है। 


: वुद्धिका भ्रम ही था राम, नहीं तो गर्भवती निष्कलंक 


महारानी सीताको set वनमें न भेजते । चन्द्रकेतुका 
संकेत कटु सत्य है, आश्रमवासी यह दोनों वालक सीताके 
THE उत्पन्न तुम्हारे पुत्र हैं महाराज--लव और कुश ! 


: मेरे पुत्र ! सीताकी सन्तान ! [ जैसे मुछित होकर गिर ` 


पड़ेंगे, एक वृक्षका सहारा ले लेते हे। ] यह सव स्वप्न 
है या सत्य ! नहो-नही मर्हाप, रामसे यह आघात सहन 
नहीं होगा । उसकी छाती फट जायेगी देव, एसा निर्दय 
परिहास वह नहीं झेल सकेगा । उसे मार डालो, उसका 
हृदय-पिण्ड निकालकर वनवासी पशु-पक्षियोंको खानेके लि: 
बिखेर दो, शरीरका एक-एक बूँद रक्त निचोड़ लो महि, 
किन्तु किन्तु यह दण्ड उसे मत दो। राम-मर गया है 
wala, [ घरतीपर लोटने लगते हे । ] सीता-विहीन 








== 一 wet 

रामके शवका इन फूलोंसे श्रृंगार मत करो ! सीता ! कहाँ हो 
सीते ! अव भी तुम्हारी आँखोंका एक बूँद जल न मिलेगा ? 
आओ, देखो सीता, तुम्हारा पति, अयोध्याका राजा राम, 
कवसे तुम्हारी प्रतीक्षा कर रहा है । AAS वर्षोरमे एक पल- 
को भी उसकी पलके नहीं झपीं | अहोरात्रि तुम्हारे लोटने- 
की प्रतीक्षामें उसकी खुली आँखें विछी रही हैं 1 देखो उसके 
अधरोंकी सूखी हँसी, देखो उसके नेत्रोंकी सूनी दृष्टि। 
उसको कलंकित काली काया देखो सीते! विक्षुब्ध 
दारुण परचात्तापकी ज्वालामें झुलसा हुआ उसका जीवन 
देखो जानकी। आओ, आओ सीते; रामको तुम्हारी 
आवश्यकता है [ धरतीपर ही माथा टेक देते zt | 


: [ पास जाकर उठाते हुए ] सच्चे हृदयसे किया हुआ 


पश्चात्ताप अमूल्य होता हे रघुनन्दन | लव और कुशको 
ग्रहण करो । उनका दुर्भाग्य आज सोभाग्यमें बदल जाय । 


वह तो यह भी नहीं जानते कि उनके पिता कौन हैं। में 
उन्हें बुला लाता हूँ । [ जाने. लगते हें । ] 


: [ उठकर उन्हें रोकते हुए | तब उन्हें अपने दुर्भाग्यसे ही 


खेलने दो महषि। रामका परिचय पिताके रूपमें पाकर 
उनका सौभाग्य रो पड़ेगा | यह परिचय. उन्हें अगौरवके 
Tae खींच ले जायगा | अपरिचय ही रहने दो भगवत्‌ । 
अमका आवरण उनकी आँखोंके आगेसे न हटाओ । [ रोने 
लगते हे ] उनके आगे जानेका साहस राममें नहीं है । 


: [ जानेके लिए बढ़ते हुए ] बूढ़े वाल्मीकिके जीवनमें यही 


एक कर्तव्य AT था राम । उसकी रामायण अधूरी पड़ी 
है । [ बाहर चले जाते हे । ] 

[ नेपथ्यमें करुण-रागिनी । राम वाल्मीकिकी acta 
बरामदेमें खंभसे टिककर खड़े हें । | 


जो विष-वृक्ष तुमने अपने हाथों रोपा था राम, आज 
उसमें फल लगे हैं । उठाओ शस्त्र और अपना हृदय वेध 
डालो । अपने ही रक्‍तसे अपनी दानवी प्यास वुझा लो 
राम । पत्नीहन्ता रामका परिचय अधूरा क्‍यों रह जाय ? 
पत्रको हत्याका कर्तव्य भी पूरा कर छो । सीता ! कहाँ हो 
रामकी हृदयेशवरी ! रामकी मर्यादा अभी भूखी है । तुम्हे 
घरसे निर्वासन देकर ही वह सन्तुष्ट नहीं हुआ, तुम्हारे 
ुत्रोंके मस्तकका कर माँगने वह आया है । प्रसन्न हो न ? 
तुमने उस दिन कहा था--सूर्यवंराकी लज्जा तुम्हारे पास 
सुरक्षित रहेगी । रामकी मर्यादाका इतिहास सीताके कारण 
कलंकित नहीं होगा । देखो, रामने इक्ष्वाकु-वंशका मुख 
कितना उज्ज्वल किया है । देख रही हो न ? 


[ इसी समय सीताकी कुटीसे सीता और वासन्ती जल्दीसे 
बाहर निकलती हं । सीता रामको देखती हे, राम सीता- 
को। सीता सहसा ही श्राइचयं-चकित कह उठती हे-- 
‘erga !' रामक मुखसे निकलता है 'सीते !” सीता 
तत्काल ग्रन्दर लौट जातो हे, वासन्ती भी ! ] 


: [ पुकारते हुए | सीते ! सीते | चली गईं ? क्यों चली गई 


सीते ? [ कुटोके खंभेसे टिककर ] यह कौन थी ? मेरी 
सीता ही तो । मुझे भ्रम तो नहीं हुआ ? नहीं, बही स्हेदः 
प्रतिमा थी । अघरोंपर विदाके दिनकी वही सूखी हसी, 
aaa वही उदास, शान्त नीरव अवमानना, मुखपर _ 
वही न्यथामधुर, संयमित निरीहता । ह A 

साथा टेकते हुए ] तुमने मुझे 'आर्यपुत्र' कहा ? बोलो 
सीते, अब भी तुम्हारे हृदयम नराधम, हतभाग इस 
रामके लिए स्थान है ? अब भी क्षमाके शीतल जलसे इस 
अनुतप्त जीवनकी ज्वाला शान्त कर सकती a? बोलो 
सीते, एक वार कह दो कि रामको तुमने क्षमा कर दिया । 
केवल एक बार--बस, एक वार तुम्हारे मुंहसे क्षमाका 
We सुनना चाहता gl बहुत दिनों तक इस gaat 
रावणकी चिता धू-धू जलती रही है जानकी, इस भस्मको 
एक वार 'उठाकर माथेसे लगा लो। एक वार--एक 
वार-- 


[ लव-कुदाका प्रवेश । रामको नहीं देखते । ] 


: यह कैसे हो सकता हे कुश । हमारे पिता महाराज राम- 
चन्द्र ? यह असम्भव हे । 

: तव हम जंगलमें क्यों पड़े हैँ लव ? महाराज रामचन्द्र जिन 
बालकोंके पिता होंगे वह अयोघ्याके राजमहलोंमें Taye 
गहोंपर खेलते होंगे । 

: हाँ। हमारी तरह लकड़ियाँ न बटोरते होंगे। सीता तो 
हमारी माँ हैन? महाराज रामचन्द्र हमारे पिता हैं तो 
माँको उन्होने घरसे क्यों निकाल दिया ? माँका क्या अप- 
राध था ?. 


: महषि वाल्मीकिकी वात झूठ नहीं हो सकती, किन्तु रामको 


पिता कहुनेको जी नहीं चाहता । उनका पुत्र कहलानेमें 
हमें लज्जा आनी चाहिए | 


[ राम घीरे-घीरे उठकर खड़े हो जाते हे । ] 

: पुत्र कहते हो कुश ? हमारी माँको जिसने निर्दय होकर. 


घरसे निकाल दिया, हम उसके शत्रु हे, शत्रु । 


: [ दौड़कर लवको हृदयसे लगा लेते हैं। | waz! तुम 


रामके शत्रु ? [ कुशका मुख दोनों हथेलियोंमें भरते हुए | 
तुम रामके शत्रु हो ?--राम, अब भी तू जीवित है | 
भगवान्‌ अंशुमाली, रच दो अपनी किरणोंसे रामकी मरण- 
शय्या | वह दुर्भिक्ष है, महामारी, हाहाकार, सर्वनाश है 
राम । अकल्याण, कलंक, अशांति और अनर्थका जीवंत 
अभिशाप हे वह । वालिवधका पापी, कुम्भकर्णका हत्यारा, 
विभीषणको भ्रातृ-द्रोह सिंखानेवाला पातकी, सीताके 
निष्कलंक समर्पणका दम घोंटनेवाला निर्दय और तपस्वी 
शम्बूककी हत्याका अपराधी राम तुम्हारी अनन्य घृणाका 
पात्र हे लव-कुश । इसे घृणा चाहिए, घृणा ! तुम्हारी, 
सीताकी, इस चराचर ब्रह्माण्डकी घृणा ! स्नेहः उसे मत दो, 
भक्ति और आदर उसे मत दो । दो अपनी उपेक्षा, दो 
अपना तिरस्कार । दे सकोगे बेटा ? 


: [ ग्राश्चर्य-चकितसे खड़े रहते हे । ] 
: चुप कँसे रह गये लव ? बोलो कुश ! क्या रामको तुम्हारी 


घृणा भी न मिलेगी ? अपने पिताकी झोलीमें क्या तिर- 
स्कारकी भीख भी नहीं डाल सकते ? पिता पुत्रसे उपेक्षाको 
भिक्षा माँग रहा है, वह भी उसे न मिछेगी भगवन्‌ ? 
| सीताको कुटीक ग्रन्दरसे स्वर झाते हे--'बेटा लू 
कुश | | 


: चलो कुश, माँ बुला रही हैं । 

[ दोनों सीताको कुटीमें जाते हे, दुसरी भ्रोरसे झत्रघ्नका 
प्रवेश । ] 


: वह दोनों बालक यहाँ आये थे भैय्या ? 
: [ प्रकृतिस्थ होकर | आये थे शत्रुघ्न । 
: क्या कहा उन्होंने ? यज्ञका घोड़ा वह सीधे लौटायेंगे था 


नहीं ? क्या आश्रमको पवित्र धरती तपस्वियोंके रक्‍तसे 
लाल करनी होगी Wear? अश्वमेध यज्ञकी पूर्णाहुति 
यज्ञके पूर्व ही देनी होगी ? 


: अव उत्साह नहीं होता शत्रुघ्न ! बन्द कर दो यह सव ! 


चक्रवर्ती सम्राट्‌ बननेका स्वप्न रामके लिए एक दुःस्वप्न 
हो बना रहे | 


: बन्द कर दूँ ? अश्वमेध यज्ञका आयोजन बन्द कर दूँ ? 


कहते क्या हैं भैय्या ? चक्रवर्ती सम्राटू वननेका स्वप्न 
रामचन्द्रके लिए दुःस्वप्न होगा तो सत्य किसके लिए 
होगा ? यही कहनेके लिए आप अयोष्यासे यहाँ आये हैं ? 


[ सीता लव-कुशके साथ अपनी कुटीसे बाहर गाती हे। 
वह बरामदेमें ही ठहर जाती हें, लव-कुश नोचे भ्राकर 
रामको शोर बढ़ते हें। | 


: अयोष्यासे चऊनेके पूर्व नहीं सोचा था aged कि विधाता 


रामके साथ इतना निष्ठुर उपहास करेगा । सत्रह वर्षोकी 
लम्बी अवधिमें हृदयके एकान्त कोनेमें रामने जो कल्पनाका 
महल बनाया था, आज उसके खण्डहरोंको देखकर भयसे | 
काँप उठता हूँ भैय्या ! एक स्वप्न था जो टूट गया । एक 
विश्‍वास था जो चष्ट हो गया UT अमर तो नहीं है । 

अमूतकी Fe पीकर तो नहीं आया है । इमशानके देव . 
चक्रवर्ती सम्राट्‌ और भिक्षुक राममें भेद नहीं करेंगे । 


: [ जल्दीसे नीचे उतर anit हे, रामके पावोंकी धूल 


माथेसे लगाती हें ] ऐसा न कहें आर्यपुत्र! सीता अभी 
जीवित हे ! अब भी धरतीपर घर्म है, अव भी पुण्यकी 
उज्ज्वल पताका पापके अन्घकारकी छाती चीरकर फहरा 
रही हे । सूयं अव भी पूर्वमें ही उदय होता हे आर्यपुत्र ! 
स्वर्गका राज पृथ्वीपर नहीं, आकाशपर है। अव भी 

चन्द्रमासे शीतलता झरती है, आग नहीं । पूजापर चढ़े 
fad कमलकी भाँति पवित्र रामका नाम अमर होगा 
आयं पुत्र, श्मशानके देव सतीके नेत्रोकी ज्वालासे खेलनेकी 
स्पर्धा नही रखते | 


: मातेश्वरी सीते ! में क्या स्वप्न देख रहा हूँ भैया? 


महि वाल्मीकि""'[ पुकारते हुए बाहर जाते हें । ] 


: [ सीताको उठाकर करुण कण्ठसे ] सीते ! जानकी ! रघु- 


कुल-लक्ष्मी ! भगवान्‌ , यह केसा आनन्द है! केसा 
असीम, अकल्पनीय, अनिर्वचनीय सुख हे यह । भिक्षुक 
रामको कन्थामें इतनी बड़ी निधि डाल दी प्रभो ? [ सीता 
का मुख हाथमें लेकर | मेरी ओर देखो कल्याणी, इस 


'जीरण-शीर्ण नर-कंकालकी ओर देखो ! [ मुख छोड़कर 


हाथ पकड़ लेते हें। ] जानकी, सीते! तुम्हें रामपर 
करुणा नहीं आई ? तुम्हारे नेत्रोमें अभागे रामके लिए 
क्षमाका एक बूंद जल नहीं रह गया ? 


: [ हाय छुड़ाकर लव-कुशसे ] अपने पिताके चरण gA 


बेटा ! 

: [ संकोचक साथ चरण-स्पशं करनेके लिए झुकते हें। ] 
: [ चीचमें हो उठा लेते हें। | तुम्हारी घृणा ही रामका 


सबसे बड़ा आदर है मेरे छाल ! अपनी निरपराध माँको 
निर्वासनका दण्ड देनेवाले रामको तुम कभी क्षमा मत 
करना । पिता कहकर उसके आगे श्रद्धाके टुकड़े न 
विखेरना । वहं तुम्हारी उपेक्षाका पात्र है, तुम्हारी दया 
और करुणाका भिखारी ! तीखे तिरस्कारकी भिक्षा उसे 
दे सकोगे लव-कुश ? 


: सौजन्य राजमहलोंमें ही नहीं पलता आर्यपुत्र ! आश्रमका 


धर्म विनय है । तुम अयोध्याके ईश्वर हो, लव-कुशके 
पिता हो । पृत्रका कर्तव्य श्रद्घासे आदेश लेता है, घणा 
से नहीं। पूजाका आसन अपनी महिमासे ऊँचा ही 
रहेगा । "कहाँ ? आशीर्वाद तो दिया नहीं आर्यपुत्र ? 
सीताका त्याग कर सकते हो स्वामी, सीताकी अबोध सन्तान 
तुमसे स्नेही आशा रखती है। संसारमें चलनेका बर 
इन्हें दो आर्यपुत्र ! आशीर्वाद दो कि सीताका अनादुत 
मातृत्व इनके यात्रा-पथका पाथेय न बने । 


: ऐसा ही होगा जानकी । पिताके हृदयकी मंगल-कामना" 
: [ सतेज ] लवने तुम्हारी आज्ञाका चरण-स्पर्श किया है 


माँ, रामका चरण-स्पर्श करनेमें लवकी श्रद्धाको चोट 
लगती है । इतने दिनों तक अन्धकारमें भटकता रहा, 
पिताका परिचय पानेको मन व्याकुळ रहता था किन्तु 
आज रामचन्द्रको पिता कहनेमें एक ऐसी रज्जासे मर 
रहा हैं निका वु बही एग कर सका है Feet 
माँ, पूजनीया, स्नेहकी देवी माँ, पति द्वारा अशेष अगौरव- > ae 


a 

के पथपर ढकेल दी गई stl चलो भैया कुश, यहाँ 
मेरा दम घुट जायगा । महाराज रामचन्द्र, आप सम्राट 
हों, चक्रवर्ती सम्राट्‌ हों, स्वयं ईश्‍वर हों, किन्तु लव, 
उपेक्षिता माताका उपेक्षित पुत्र लव, आपको कहेगा कायर, 
स्वार्थी और रवत-पिपासु। लौटा दो इनका घोड़ा कुरा, 
इनसे युद्ध करनेमें भी हमारा अपमान है । [ जानेको 


उद्यत । | 

सोता : [ चीखकर ] वेटा लव, तुम्हें हो क्या गया है ? यह कैसा 
पागलपन है ? 

कुरा : इसे पागलपन कहती हो माँ ? लव-कुश महाराज रामचन्द्र- 


के पुत्र हँ, यह परिचय उन्हें महत्‌ करेगा ? नहीं महाराज 
रामचन्द्र, यह परिचय . बहुत मेहगा है । चलो भैय्या ! 
महाराज रामचन्द्र ! आंपका अश्वमेध यज्ञका घोड़ा बाहर 
वेधा हे । भैय्या लवने PRIT उसे पकड़ feat था । 
आपका चक्रवर्ती वननेका स्वप्न स्वप्न ही रह जाता, हमारे 
वाहुओंकी शक्ति आपने नहीं देखी । किन्तु हमारी उदा- 
सीनताने आपका पथ खोल दिया । आप चक्रवर्ती सम्राट्‌ हों 
किन्तु माँकी गरिमाके सामने आपका साम्राज्य तुच्छ है, 
नगण्य है | 


[ लूव-कुश बाहर निकल जाते हें । ] 





सोता : | रामके पास जाकर ] तुम दुःख न करो आर्यपुत्र, 
विघाताका विधान अन्यथा नहीं हो सकता। da 
सन्तान तुम्हारे मंगळ-पथकी वाघा नहीं बनेगी | उज्ज्वल, 
शिशिर-घौत-पद्मकी सुरभि वनकर तुम्हारा यश दिग्दि- 
> गन्तमें छहराये सीताके हृदयक्री यह कामना पूरी हो। 
_ 

तुम्हारा यह यशगान कभी बन्द न हो । एक दिन तुम्हारे 
कत्तव्यके कोलाहलमें AL Tee हृदयकी साँस घुट गई 
थी । आज मेरा मन संगीत मोन है, वह सुख-स्वप्न 
निदारुण कटु-सत्यमें खो गया है किन्तु विश्वास मानो 
देवता, सीताने कभी स्वप्नमें भी तुम्हारा विस्मरण नहीं 
किया । उसका चरित्र दर्पण-सा निर्मल रहा है और 
उसकी रामके प्रति एकनिष्ठा पुण्यतोया सरयू -गोदावरीकी 
भाँति पवित्र, निष्कलंक ! वंशकी कुलदेवी उसकी प्रार्थनाको 
मन्दिर-द्वारसे अनसुनी नहीं लोटाएंगी । लौट जाओ आर्य- 
पुत्र अपने यशसे अजित राज्यमें, मर्यादाके मन्दिरमें । प्रजा 
अपने चक्रवर्ती सम्राट्का स्वागत करनेको उतावली हो 


~ SSS > mans, १ 

रही है। 
[ मंचपर प्रकाश धीमा होता है, नेपथ्यमें फरुण-रागिनो 
श्रवतरित होती हे । | 





राम : [ भावावेशसे कठ रुद्ध हो गया है, सोताको वक्षसे लगा 
लेते हैं। ] नहीं सीते ! स्वागतका वह कोलाहल रामके 
लिए दावयात्राकी शान्तिमें बदल जायगा । सत्रह वर्षो 
तक राजमहलमें अनलवाय्यापर तड़पता रहा हूँ जानको, 
पिशाच बनकर मरघटमें घूमता रहा हूँ । भगवान्‌ वसिष्ठः 
का आदेश AM बनकर रामके TAM जमा Wel 
प्र जाके पागलपनपर रामने पत्थर बनकर अपना हृदय 
बलिदान किया है । अब साम्यं नहीं है देवी! रामो | 
राज्य नहीं चाहिए, राजमहल नहीं चाहिए, धन-वैभव- 
सम्पदा, कुछ-नहीं चाहिए | स्वयं भगवान्‌ भी उसके दारसे 


. आज विमुख लौट जायेगे । राम भिक्षुक वनकर रहेगा, उसे 


| 
| 
| 
| 
| 

भिखारीका सन्तोष चाहिए । उसे चाहिए पत्नी, उसे चाहिए 
पुत्र । सुनती हो कल्याणी । रामको चाहिए सीता, रामको 
चाहिएँ लव-कुश ! इस विभूतिपर न्रिभुवनका साम्राज्य 
राम ठुकरा देगा । 


: [ रामसे wen हटकर | नहीं, ऐसा नहीं होगा महाराज ! 


कत्तव्य प्रेमसे पराजित नहीं होगा । मर्यादापुरुपोत्तम राम 
स्त्रीके स्नेहपाशमें वॅधकर क्या प्रजाकी उपेक्षा करेंगे ? 
सूर्यवंशका इतिहास नारीके रवतसे लिखा जायेगा और वह 
नारी होगी सीता । वह दिन भूल गये महाराज ? नरके 
मर्यादाको रक्षाके fer जिस दिन राजा रामचन्द्रने माँके 
आँसुओंकी शपथको ठुकरा दिया था? स्त्रीके समर्पणको 
ओरसे आँखें बन्द कर ली थीं ? वही राजा हैं, वही प्रजा है 
और वही मर्यादाकी लिप्सा है । वही मानवका अहम्‌ है । 
दया-माया-ममता तुम्हारे लिए खेल हें देवता | वह अभागों- 
का अभिशाप हूँ । शक्तिहीनोंका सम्बल si सव ओरसे 
समर्थ राम उस सम्बलके अधिकारी नही । 


: कहतो कया हो सीते ! दया-माया-ममताका अधिकारी राम 


नहीं रह गया अब ? अर्किचन भिखारी जिस निधिके बल- 
पर सम्राट्का आसन ठुकरा देता हुँ, राजा राम उस 
निधिको आज छू भो नहीं सकता? शासनको dad 
पत्नीके प्रेम और सन्तानकी ममताका रक्त शक्तिके लिए 
चढेगा ? यञञलिप्सा उसे पशु बना देगी देवी? राजा , 
क्या मनुष्य भी न रह जायगा ? वह क्या सबकी घृणा, . 
सबको उपेक्षा, सबके तिरस्कारका ही अधिकारी है ?-- 
[ सोताक दोनों हाथ पकड़कर ] नहीं सीते ! अयोघ्याका 


° 





सोता 

उजड़ा सुहाग तुम्हें बुला रहा हैं! कितने दिनोंसे 
रघुकुलपर GST अमावास्याका अन्धकार चाँदनीको एक 
किरणको प्रतीक्षा कर रहा हे । छोट चलो जानको 
मानका अवसर नहीं है देवी। [ सीता ग्रपनी कुटोकी . 
ओर बढ़ती हें। राम पाछे-पोछे जाकर पृथ्बीपर 
बेठकर | चक्रवर्ती सम्राट्‌ बननेकी स्पदूर्धा रखनेवाला रामः 
चन्द्र, तुम्हारे स्नेह-मन्दिरसे तिरस्कृत राम, घुटने टेककर 
तुमसे दयाकी याचना कर रहा है । एक बार उसे क्षमा 
कर दो--बस एक वार उसको ज्वालाको अपनी करुणाकी 
शीतल वूँदोसे शान्त कर दो। एक वार कह दो कि राम 
तुम्हारा हे--केवळ एक बार कह दो कि तुमने क्षमा कर 
दिया | 


[ प्रकाश और धीमा हो जाता है, द्रपर बिजलो कड़कने- 
के स्वर । मंचकी पुष्ठभुमिमें बिजली चमकने लगती है। | 


: [ रामक पास म्राकर बैठ जाती हें, शरोरपर हाथ GTA 


हुए ] सीताके मन-मन्दिरके स्वर्ण-सिंहासनपर अहोरात्रि 
रामकी ही प्रतिमा पूजा पाती रही है स्वामी । नारी प्रेम 
एक बार करती है और समर्पणमें स्वयं मिट जाती हे । 
प्रम व्यवसाय नहीं है आर्यपुत्र ! तुम राजनीतिको तुलापर 
रमणीका प्रेम तौलना चाहते थे पर ठगे गये ।-सच्चा प्रेम 
केवल पास ही नहीं खींचता, वह दूर होना भी जानता है । 
सीताको दूर ही रहने दो, तुम्हारे यशको आज इसकी 
आवस्यकता है। अकल्याणकी जिस प्रतिमाको एक दिन 
प्रजाके लिए हाथ पकड़कर TA निकाल दिया था, आज | 
क्यों उसे आदरके साथ उसी घरमें फे जानेका आयोजन 








GG 

कर रहे हो । जिस कारण सीताका त्याग किया था, वह 


कारण अपने स्थानपर अब भी स्थिर हे । प्रजाको अपने 
प्ररनका उत्तर अभी नहीं मिला है महाराज | 

[ सहसा ही वाल्मीकिका प्रवेश, भाव-गद्गद ह । प्रास 
पोंछते हे । ] 


: वह उत्तर प्रजाको कभी नहीं मिलेगा वैदेही ! aS वाल्मीकि- 


ये हे बेटी 


के नेत्रोंम भी आँसू भर आये हैं बेटी ! उठो राजेन्द्र, उठो 
जानकी । तुम्हारा यह मिलन विचित्र होते हुए भी विश्वमें 
चिरस्मरणीय बना रहेगा। में तो पत्नीविहीन हूँ राम, 
रमणीका प्रेम, सन्तानकी ममता, माताका वात्सल्य, यह सव 
मेरे लिए mama हैं। में नहीं जानता राजसुख, नहीं 
जानता राजनीति । मेरी झिरा-उपशिराओंका रवत तो 
आश्रमके नीरस जीवनने सुखा डाला है। [ राम और 
सीता उठ गये हे । रामने वाल्मोकिकी कुटीके खम्भेसे 
माथा टेक दिया है, सीता नतानना खड़ी हें। ] निर्दोष 
प्राणियोंकी हत्या करनेमें भी एक दिन डाकू वाल्मीकि fra- 
लित नहीं होता था। आज उसका संयम पिघल रहा है । 
मर्यादापुरुष ! सीताको ग्रहण करो, बह तुम्हारी शक्ति है, 
मूतिमान्‌ पवित्रता है, पृण्यकी उज्ज्वल प्रतिमा है ! यही 
तुम्हारे अपराधका शमन होगा । 


: [ स्लान-मुख ] पिता ! 


: | वहोसे ] रामके पापका प्रायरिचित्त अभी पूरा नहीं हुआ X 
महषि वाल्मीकि ! [ बिजली गरजती 21] यह क्या? 7 


असमय यह मेघ क्यों घिर रहे हैं महषि? आकाशमे प्रकृति- 
का उन्मत्त ताण्डव क्यों चलने लगा ? भगवान्‌ अंशुमालीने 


a 

लज्जासे मुंह क्‍यों छिपा लिया ? [ पुष्ठभूमिमें बिजलो 
चमकती है। ] मेघोंकी छाती चीरकर देवीने किस 
अनिष्टकी सूचना दी ? अव यह किंस भविष्यकी भूमिका 
है भगवान्‌ ?”'''वया ? [ करुण कण्ठ ] आश्या त्याग दूँ ? 
सीताको क्षमा इस अपराधी रामको कभी नहीं मिलेगी ? 
उसका वरदहस्त अभागे रामको कभी अभय न देगा ? सुन 
रहे हो महर्षि, भगवतीकी यह आकाशवाणी ? विधाताके 
अभिशापकी यह वर्षा देख रहे हो पिता? ala 
जानकी'*"* 


: [ सीताके पास जाकर, मस्तकपर हाय रखकर | त्रिलोकीका 


हृदय तुम्हारा आवाहन कर रहा है बेटी। इस व्याकुल 
पुकारकी अवहेलना मत करो । पुरुषका प्रेम दम घुटकर 
मर जायगा । 


[ मञ्चपर श्रन्धकार बढ़ता है, बादल गरजते हें । ] 


: [ सतेज ] किन्तु नारीका आत्म-सम्मान अभर हो जायेगा 


पिता । रामका प्रेम सीताके हृदयमें प्रलय-पर्यन्त जीवित 
रहेगा किन्तु सीताका शरीर अपमानित होकर फिर उसी 
घरमे लौट जाय, जहाँसे अपना काला मुख लेकर वह चली 
आई थी, यह मुझसे सहन नहीं होगा। लांछिता नारी यही 
आदर्श लेकर अपने पथपर चलेगी ? अपमान ही आप 
रमणीको देना चाहते हैं पिता ? रोनेके लिए स्त्रीका जन्म 
हुआ है ? मेरी ओर देखिये, कया हे मेरे जीवनम ? अपना 
अनन्य समर्पण देकर भी मुझे मिला क्या ? प्रेम प्रतिदान 
नहीं चाहता, यह जानती हूँ पिता, किंन्तु बार-बार उसपर 
आघात करना ही क्या पुरुषका कर्तव्य है? नारीको 


L] 
` 

याद हे । आशीर्वाद दो कि मैं उस क्षणको भी न we 

कोमलताको निर्दयतासे पाँवसे कुचल कर सक्षम नर | 
गौरवके शिखरपर am? यही होगा नारीके प्रेमका 
प्राप्य मूल्य ? बोलिए महाराज रामचन्द्र। पुरुषके आगे 
परीक्षा देते रहनेमें ही स्त्री-जीवनकी चरम सार्थकता 
होगी ? 


: [ करुण कण्ठ ] स्वर्गकी देवी सीता रौरवके पापी रामसे 


इस प्रश्‍नका उत्तर नहीं पा सकती । पूछो विधाताके उस 
विधानसे, जिसने नारीके हूदयमें अकूल प्रेम भर दिया 
है। . जिसने उसके नयनोंमें गंगा-यमुना भर दी है, जिसने 
उसके शरीरमें फूलोंकी मृदुलता भर दी है । [ सीताके 
पास आकर घुटने टेक देते हें] में अब महाराज नहीं 
gl भाग्यलक्ष्मीने मेरे जोवनके साथ निष्ठुर खेल किया 
है । मेरा गर्व रो रहा है राम तुमसे क्षमाकी भीख माँग 
रहा है सीता । राजा रामको कभी क्षमा मत करना, उसने 
वहुत वड़ा अपराध किया है, पर पति रामको एक बार 
क्षमा कर दो देवि। ag दिन भूल गयीं सीता जव राम 
राजा नहीं था, सीता महारानी नहीं थी ? प्रणयके बह 
संवेगमय दिन 


: कुछ नहीं भूली हूँ स्वामी ? यही तो सीताकी निधि है। 


नारीके अंचलमें यही कुछ स्मृतियाँ तो शेष रह जाती हँ । 
अपमान और उपेक्षाके अन्धकारमें बही कुछ क्षण तो स्फटिकः 
मणिको भाँति चमककर उसे मरण-पथपर सान्त्वना देते A 
उठो स्वामी, मुझे दुर्बळ न बनाओ वह कुछ क्षण मुझे 


जब लंकामे मेरी अग्नि-परीक्षा तुमने ली थी । जव प्रजा 


x 

के कहनेपर मुझे अयोध्यासे निर्वासित किया था । सीताका 
सत्य इन कुछ क्षणोंके बिना अधूरा रहेगा देवता ! में तुम्हें 
क्षमा करूंगी ? [ रामको उठाकर ] दासी अपने स्वामी- 
को क्षमा करेगी ? शिष्या गुरुको क्षमा करेगी ? भक्त 
भगवानको क्षमा करेगा ? कहते कया हो महाराज ? माँ 
धरती ! सीताकी लज्जा समेट लो माँ ! 


: | प्रसन्नतासे सोताका हाय अपने TAIT घरकर | बस 


सीता, अब और कुछ मत कहो। अव कुछ मत कहो 
मैथिली ! रामको तुम्हारी क्षमा मिल गई। अनुकम्पा 
मत दो किन्तु घृणा मत करो देवी ! 


[ ग्रांघी-तूफ़ानका वेग बढ़ जाता है । नेपथ्यमें बिजलो 
रह-रहकर कड़कती है और शष्ठभाग बिजलीको चमकसे 
निरन्तर प्रकाशित होता रहता है। मञ्चपर प्रकाश घीरे- 
धीरे श्रन्धकारका रूप लेने लगता है । | 


: सत्रह वर्षो के बाद रामके जीवनमें सौभाग्य हंसा है । आज 


तो उसे हँस लेने दो ! आज तो उसका आनन्द मत छीनो | 
चलो सीते ! लौट चलो अयोध्या ! 


: [ नेपष्यकी शोर देखती हुई, हाथ छुड़ाकर | माँ घरित्री, 


ले चलो मुझे ! अपनी गोदमें बुला लो माँ ! सीताका 
काम समाप्त हो गया । स्वामी, मेरे प्रेमकी धरोहर लव- 
कुशको सम्हालकर रखना | सीताके Tega अभिशाप 
अपने स्नेहके वरदानसे धो देना । माँ“"आती हूँ माँ ! विदा _ 
दो आर्यपुत्र । । 

[ तीब्र गर्जनके साथ बिजली चमकती है और फिर मञच , 
पर पुरणं अन्धकार छा जाता है। सीता जल्दीसे बाहर 
निकल जाती हैं। | 


: [ श्रडंविक्षिद्त ] यह क्या हो रहा है मह॒षि ? प्रकृतिका 


यह उन्माद, प्रलयका यह ताण्डव''"'क्या शंकरका तीसरा 
नेत्र जाग उठा है ? घ्वंसका यह अन्धकार"'''सीता, कहाँ 
हो तुम ? रामको मार्ग दिखाओ सीते !'"''सीते'"''मौन क्यों 
हो सीते? जानको'*''सीता''"'सीता ! | मञ्चपर प्रकाश 
हो जाता है, हल्का । राम घरतीपर लोट रहे FI] 
सीता चली गई ? मेरी सीता चली गई ? रामको असहाय 
ही छोड़ गई ? रामके हुदयका स्पन्दन वन्द क्यों नहीं हो 
जाता ? att ata | पागलोंको भाँति दौड़ते हे उठ- 
कर, एक वृक्षके तनेसे ठोकर लगती है, वहीं गिर पड़ते 
हें। | तुम चली गईं सीते !''''जाओ, अखण्ड शान्तिके 


: पवित्र छोकमें तुम्हारा स्वागत होगा । रामको नरककी 


यंत्रणामें तड़पने दो । प्रायश्चित्तकी आगमें उसका तन- 
वदन झुळसने दो । जाओ भूमिजा ! राम तुम्हे प्रणाम 
करता है | 

[ नेपथ्यमें तीव्र करुण-रागिनी । राम दोनों हाथ जोड़कर 
प्रणाम करना चाहते हैं किन्तु कर नहीं पाते | मचत हो 
जाते हे। वाल्मीकि पास भ्राकर सम्हालते हे । पर्दा 


. मिलता है। ] 

नगरके उत्साही कलाकारोके दलने-- 
जिनको संस्था 'नटराज'के नामसे प्रसिद्ध 
है---अपनी अभिनय-कलाके उच्चमानको 
ओर उत्कर्षोन्मुख करते हुए एक विशाल 
जन-समूह और विशिष्ट दर्शकोंके सम्मुख 
“भूमिजा का अभिनय प्रस्तुत किया । 
निर्देशक और मुख्य भूमिका करनेवाले थे 
श्री सर्वदानन्द, जिन्होंने “भूमिजा' अर्थात्‌ 
सीताको अपनी सजीव व्याख्या तथा प्रभाव- 
पूर्ण अवतारणासे अभिनव रूप प्रदान 
किया" दो अंकोंके इस नाटकको दो 
सारगर्भ दृश्योंमें प्रस्तुत किया a 
नाटककी कथा तो प्रसिद्ध है किन्तु निर्दे- 
शकने मनोवैज्ञानिक अन्तईन्द्रका चित्रांकन 
कर इसे दर्शकोंके लिए अत्यन्त आकर्षक 
बना दिया हे। प्रजाके हितार्थ अपने पवित्र 
कत्तव्यका पालन करते हुए भगवान्‌ रामको 
गहन अन्तर्वेदना, अपने पतिकी विपादमयी 
भावनाओंकी अनुभूतिसे मिश्रित सीताका 
शोक,और राजमाता कौशल्याकी निराशासे 
इसमें मर्मस्पर्शी और प्रभावपूर्ण दुःखान्त 
नाटकके तत्त्व अन्तनिहित हो We 

